open-index/open-wikipedia-markdown huggingface dataset:
గిద్దా

**గిద్దా** (, ) భారతదేశంలోని పంజాబ్ ప్రాంతంలో, పాకిస్తాన్ లోనూ ప్రసిద్ధి పొందిన జానపద నృత్యం. ఇది ప్రాచీన నృత్యమైన రింగ్ డ్యాన్స్ నుండి ఈ నృత్యం ఆవిర్భవించింది. ఈ నృత్యం బాంగ్రా (నృత్యం) కంటే కొంచెం శక్తివంతమైనది. ఈ నృత్యం రంగులతో కూడిన నృత్యం. ఈ నృత్యం భారతదేశంలోని అన్ని ప్రాంతాలలోనూ, కేంద్రప్రాలిత ప్రాంతాలలోనూ విస్తరించింది. ముఖ్యమైన పండగలు, కార్యక్రమాలలో మహిళలు ఎక్కువగా ఈ నృత్యం నిర్వహిస్తారు. ఈ నృత్యం లయబద్దంగా చప్పట్లు, జానపద గీతాలను స్త్రీలు ఆలపిస్తారు. ఈ నృత్యం ఇతర రకాల సాంప్రదాయ పంజాబీ నృత్యాల వలె కాకుండా మారుతూ ఉంటుంది, దీనికి రెండు తలల బారెల్ డోల్ డ్రమ్ ప్రదర్శించాల్సిన అవసరం లేదు. దీనికి  బదులుగా, మహిళలు వృత్తాకారంలో ఏర్పడి చప్పట్లు కొడతారు. ఒక ప్రధాన మహిళ బోలీ (సాహిత్యం) ను పల్లవితో పాడుతుంది. అప్పుడు మొత్తం వృత్తం పునరావృతమవుతుంది.  వివాహం, లైంగికత, గృహ జీవితం, గృహనిర్మాణంతో సహా మహిళల జీవిత కథలను గిద్దా వివరిస్తుంది. 

## చరిత్ర

పాత రోజుల్లో పంజాబ్‌లో ప్రాబల్యం ఉన్న పురాతన రింగ్ డ్యాన్స్ నుండి గిద్దా ఉద్భవించిందని చెబుతారు. భంగ్రా చేసేటప్పుడు పురుషులు చూపించే శక్తిని ఈ నృత్యంలో మహిళలు చూపిస్తారు. దుస్తులు, కొరియోగ్రఫీ, భాష ద్వారా కనిపించే విధంగా గిద్దా సాంప్రదాయ పంజాబీ స్త్రీలింగత్వాన్ని ప్రదర్శిస్తుంది. 1947 లో భారతదేశ విభజన, పంజాబ్‌ను పశ్చిమ పంజాబ్ (పాకిస్తాన్), తూర్పు పంజాబ్ (భారతదేశం) గా విభజించినప్పటి నుండి, సరిహద్దు యొక్క భారత వైపున పంజాబ్ యొక్క జానపద నృత్యాలు ఏకీకృతం చేయబడ్డాయి, ప్రదర్శించబడ్డాయి.  పంజాబీ సంస్కృతికి గొప్ప వ్యక్తీకరణలుగా ప్రచారం చేయబడ్డాయి .

1960 లలో పంజాబీ నృత్య రూపాలు క్రోడీకరించబడినందున, భంగ్రా, గిద్దా పోటీలు పంజాబ్, పంజాబీ డయాస్పోరా అంతటా ప్రాచుర్యం పొందాయి. పంజాబీ నృత్య రూపాలు 1960 ల నుండి పంజాబ్‌లోని కాలేజీ స్థాయి నృత్య బృందాల ద్వారా, 1990 ల నుండి యుఎస్, యుకె, కెనడాలోని దక్షిణాసియా విద్యార్థి సమూహాలలో కూడా వ్యాపించాయి.

## మూలాలు
 

వర్గం:భారతీయ నృత్యరీతులు
క్యాంపస్

[thumb| [విఎన్ఆర్ విజ్ఞాన జ్యోతి ఇన్స్టిట్యూట్ ఆఫ్ ఇంజనీరింగ్, టెక్నాలజీ కళాశాల|విఎన్ఆర్ కళాశాల క్యాంపస్ ]]
**క్యాంపస్** అంటే సాంప్రదాయకంగా ఒక కళాశాల లేదా విశ్వవిద్యాలయానికి సంబంధించిన సంస్థాగత భవనాలు నెలకొన్న ప్రాంతం. క్యాంపస్ అనే ఇంగ్లీషు మాటే తెలుగు లోనూ ప్రాచుర్యంలో ఉంది. అయితే దీనికి *ప్రాంగణం* అనే మాట విస్తృతంగా వాడుక లోకి వస్తోంది. కాలేజీ క్యాంపస్ ల లోకి వివిధ సంస్థలు వచి అక్కడే ఇంటర్వ్యూలు జరిపి నియామకాలు చేసే క్యాంపస్ రిక్రూట్‌మెంటును ఇప్పుడు *ప్రాంగణ నియామకాలు* అని వార్తాపత్రికలు అంటున్నాయి. సాధారణంగా కళాశాల ప్రాంగణంలో గ్రంథాలయాలు, ఉపన్యాస మందిరాలు, నివాస మందిరాలు, విద్యార్థి కేంద్రాలు, భోజనశాలలు, పార్కు లాంటి నిర్మాణాలు, ఏర్పాట్లూ ఉంటాయి. 

ఆధునిక కాలంలో క్యాంపస్ అనేది విద్యా విషయకం మాత్రమే కాక, విద్యేతర విషయికంగా కూడా వాడుతున్నారు. గూగుల్‌ప్లెక్స్ (గూగుల్ సంస్థ కార్యాలయం), యాపిల్ క్యాంపస్ (యాపిల్ సంస్థ) దీనికి ఉదాహరణలు.

## చరిత్ర
భారతదేశంలో ప్రాచీన కాలంలోనే క్యాంపస్ భావన ఉండేది. శిష్యులు గురువు వద్దనే ఉంటూ విద్యాబుద్ధులు నేర్చుకునేవారు. దీన్ని గురుకులం అనేవారు. ఆ తరువాత నలందా వంటి గురుకుల విశ్వవిద్యాలయాలు కూడా వచ్చాయి. ఐరోపాలో కాంపస్ సంప్రదాయం మధ్యయుగంలో మొదలైంది. యూరోపియన్ విద్యార్థులు, ఉపాధ్యాయులతో కలిసి నివసిస్తూ విద్య నేర్చుకునేవారు. ఈ పద్ధతి తరువాత అమెరికాకు వలస వెళ్ళింది. అమెరికా లోని తొలి వలస విద్యా సంస్థలు స్కాటిష్, ఇంగ్లీష్ కాలేజియేట్ వ్యవస్థపై ఆధారపడి ఉండేవి.  

క్యాంపస్ ఐరోపాలోని క్లోయిస్టర్ మోడల్ (చుట్టూ భ్వనాలుండీ మధ్యలో ఖాళీ స్థలం ఉండడం) నుండి అమెరికాలో విభిన్న స్వతంత్ర శైలులకు పరిణమించింది. తొలి వలసరాజ్యాల కళాశాలలన్నీ యాజమాన్య శైలులలో నిర్మించారు. వీటిలో కొన్ని ప్రిన్స్టన్ విశ్వవిద్యాలయం లాగా ఒకే భవనంలో ఉండేవి. కొన్ని హార్వర్డ్ లాగా చుట్టూ భవనాలు, మధ్యలో ఖాళీ స్థలంతో ఉండేవి.  క్యాంపస్ నమూనాలు, దేశవ్యాప్తంగా ఉన్న కళాశాలల నిర్మాణం రెండూ విస్తృత ప్రపంచంలోని పోకడలకు ప్రతిస్పందనగా అభివృద్ధి చెందాయి. 

## వాడుకలు
20 వ శతాబ్దంలో క్యాంపస్ అర్థం మారిపోయి, మొత్తం సంస్థాగత ఆస్తి ఉన్న ప్రదేశాన్ని సూచించేలా ఈ అర్థం విస్తరించింది. పాత అర్ధం కొన్ని ప్రదేశాలలో 1950 ల వరకూ కొనసాగింది.

### కార్యాలయ భవనాలు
కొన్నిసార్లు కంపెనీ కార్యాలయ భవనాలు ఉన్న భూములను, భవనాలతో పాటు, క్యాంపస్‌లు అంటారు. హైదరాబాదు ‌లోని మైక్రోసాఫ్ట్ క్యాంపస్ ఇలాంటి వాడుకకు మంచి ఉదాహరణ. ఆస్పత్రులు, విమానాశ్రయాలు కూడా కొన్నిసార్లు వారి సంబంధిత సౌకర్యాల భూభాగాన్ని వివరించడానికి ఈ పదాన్ని ఉపయోగిస్తాయి.

### విశ్వవిద్యాలయాలు
*క్యాంపస్* అనే పదం విశ్వవిద్యాలయాలకు కూడా వర్తింపజేసారు. ఉదాహరణకు ఆంధ్ర విశ్వకళాపరిషత్తు. 

## మూలాలు

వర్గం:విద్యా సంస్థలు
ఎంపీ3 ప్లేయర్

**ఎంపీ3 ప్లేయర్** లేదా **డిజిటల్ ఆడియో ప్లేయర్**  అనేది డిజిటల్ ఆడియో ఫైళ్లను ప్లే చేసే ఒక ఎలక్ట్రానిక్ పరికరం. ఇది పోర్టబుల్ మీడియా ప్లేయర్ యొక్క ఒక రకం. దీనికి ఎంపీ3 ప్లేయర్ అనే పదం తగనిది, అనేక ప్లేయర్లు ఎంపీ3 ఫైల్ ఫార్మాట్ కంటే ఎక్కువ ఫార్మాట్లను ప్లే చేస్తాయి. MP3 ఫార్మాట్ విస్తృతంగా ఉపయోగిస్తారు, దాదాపు అన్ని ప్లేయర్లు ఎంపీ3 ఫార్మాట్‌ను ప్లే చేయగలుగుతాయి. అదనంగా, ఇక్కడ అనేక ఇతర డిజిటల్ ఆడియో ఫార్మాట్లు ఉంటాయి. కొన్ని ఫార్మాట్లు ఎంపీ3, విండోస్ మీడియా ఆడియో (WMA), అడ్వాన్స్డ్ ఆడియో కోడెక్ (AAC) వంటివి యాజమాన్య హక్కులు కలవి.

MP3 1994 లో ఆడియో కోడింగ్ ప్రమాణంగా ప్రవేశపెట్టబడింది. ఇది అనేక ఆడియో డేటా కంప్రెషన్ పద్ధతులపై ఆధారపడింది, వీటిలో సవరించిన వివిక్త కొసైన్ ట్రాన్స్ఫార్మ్ (MDCT), FFT,  సైకోఅకౌస్టిక్ పద్ధతులు ఉన్నాయి.

1997 లో, ప్రపంచంలోని మొట్టమొదటి MP3 ప్లేయర్, MPMan F10 ను దక్షిణ కొరియా సంస్థ సాయిహాన్ ఇన్ఫర్మేషన్ సిస్టమ్స్ అభివృద్ధి చేసింది.  ప్రపంచంలోని మొట్టమొదటి కార్ ఆడియో హార్డ్ డ్రైవ్-ఆధారిత MP3 ప్లేయర్‌ను 1997 లో MP32Go విడుదల చేసింది.  దీనిని MP32Go ప్లేయర్ అని పిలుస్తారు. ఇది 3GB IBM 2.5 "హార్డ్ డ్రైవ్‌ను కలిగి ఉంటుంది.  ఇది కారు  రేడియో వ్యవస్థకు అనుసంధానించబడిన ట్రంక్-మౌంటెడ్ ఎన్‌క్లోజర్‌లో ఉంచబడింది. ఇది 599 డాలర్లకు కు రిటైల్ గా అమ్మే విధంగా చేయబడింది.  ఇది వాణిజ్యపరమైన వైఫల్యం. 

## మూలాలు

వర్గం:ఆడియో ప్లేయర్లు
పంజాబీ జానపద నృత్యాలు

thumb|260x260px|భారత స్వాతంత్ర్య దినోత్సవం సందర్భంగా 2015, ఆగస్టు 15న హైదరాబాదులోని గోల్కొండ కోటలో తెలంగాణ ప్రభుత్వం నిర్వహించిన భారత స్వాతంత్ర్య దినోత్సవ వేడుకలలో తెలంగాణ భాషా సాంస్కృతిక శాఖ ఆధ్వర్యంలో పంజాబీ నృత్య కళాకారుల ప్రదర్శన
**<span dir="ltr" lang="te">పంజాబీ నృత్యాలు</span> **పంజాబ్ లోని జానపద, మత నృత్యాల  కలయిక. భారత్, పాకిస్థాన్ దేశాల్లోని పంజాబీ ప్రజల స్థానిక నృత్యాలు మిగిలిన వాటితో ప్రత్యేకంగా ఉంటాయి. పంజబీ నృత్య రీతుల్లో హుషారుగా చేసే నృత్యాలతో పాటు, నెమ్మదిగా చేసే రకాలు కూడాఉంటాయి. స్త్రీలకు, పురుషులకు విడివిడిగా ప్రత్యేక శైలులున్నాయి. కొన్ని నృత్యాలు ప్రాంతాలతో మారితే, కొన్ని మతపరమైన నృత్యాలు ఉండటం విశేషం.

సాధారణంగా ప్రత్యేక సందర్భాల్లో పంజాబీలు నృత్యాలు చేస్తుంటారు. పంట చేతికొచ్చే సమయం (వైశాఖి), పెళ్ళిళ్ళు, లోహ్రీ, జషన్-ఇ-బహరాన్ (వసంత కాలపు పండుగ), విందులు (పండగల్లో)లో ఎక్కువగా  నృత్యాలు చేస్తారు పంజాబీలు. పంజాబీ భార్యాభర్తలు జంటలుగా  నృత్యాలు చేసినా, భర్తలు చేతులు పైకెత్తి పురుషుల పద్ధతిలోనూ,  భార్యలు స్త్రీల ప్రత్యేక పద్ధతిలోనూ నృత్యాలు చేయడం విశేషం.

భాంగ్డా/భాంగ్రా నృత్యరీతులు పురుషుల ప్రధాన పంజాబీ జానపద నృత్యాలు, గిద్దా స్త్రీల ప్రత్యేక నృత్య రీతులు.

## జాబితా
; "స్త్రీల" సాధారణ పంజాబీ జానపద నృత్యాలు
thumb|పంజాబీ యువతుల నృత్యం
* సమ్మి (నృత్యం)
* గిద్దా
* జాగో
* కిక్లీ
* లుడ్డీ
; పురుషుల పంజాబీ జానపద నృత్యాలు
thumb|ధమాల్ నృత్యం
* భాంగ్రా (నృత్యం)
* మల్వాయ్ గిద్దా
* ఝూమర్
* లుడ్డీ
* జల్లీ
* మీర్జా
* సెయిల్ కోటి
* జుగ్నీ
* ఖిచన్
* ధమల్
* డంకరా
* ఖట్కా (ఖడ్గ నృత్యం)
; స్త్రీ, పురుషులకు సాధారణమైన పంజాబీ జానపద నృత్య రీతులు
* భాంగ్రా
* కర్తీ
* జిందువా
* దందాస్

## కొన్ని నృత్యాల గురించి..
### [[భాంగ్రా (నృత్యం)|భాంగ్రా]]
పంజాబ్ జానపద కళా రూపాలలో ప్రసిద్ధమైనది. ఇతర ప్రాంతాల ప్రజలను ఎక్కువగా ఆకర్షించే నృత్య రీతి. గోధుమ విత్తనాలను చల్లే సమయంలో ఎంతో ఆనందంగా సామూహికంగా ఈ భాంగ్రా నృత్యాన్ని చేస్తారు పంజాబీలు. కళాకారులు వలయాకారంగా మారి నృత్యం చేస్తుంటారు ఈ నృత్య రీతిలో. వలయం మధ్యలో డోలు వాద్యగాడు ఉంటాడు. నృత్యం మధ్యలో పంజాబ్ జానపద గేయాలు పాడుతుంటారు. గోధుమ విత్తనాలు నాటే సమయంతో భాంగ్రా ఋతువు ప్రారంభమవుతుంది. భాంగ్రా నృత్యానికి శాస్త్ర నిబంధనలు ఉండవు.

### [[సమ్మి (నృత్యం)|సమ్మి]]
సమ్మి నృత్యం పంజాబీ గిరిజన స్త్రీల ప్రత్యేక నృత్య రీతి. ఈ నృత్య రీతి ముఖ్యంగా పాకిస్థాన్ లోని సాండల్ బార్ ప్రాంతానికి చెందినది. బాజీగర్, రాయి, లోబానా, సాంసీ తెగల స్త్రీలు ఎక్కువగా ఈ నృత్యం ప్రదర్శిస్తుంటారు. చారిత్రిక గ్రంథాల ప్రకారం మార్వాడ్ ప్రాంతంలోని "సమ్మి మహారాణి" ఈ నృత్యం చేసిందని, ఆమె పేరు మీదుగానే ఈ నృత్యానికి సమ్మి అని పేరు వచ్చిందని ఒక కథనం. ఈ నృత్యం కూడా మిగిలిన పంజాబీ జానపద నృత్యాల మాదిరిగా కళాకారులు వలయాకారంలో ఉండి ప్రదర్శిస్తుంటారు.

### [[గిద్దా]]
గిద్దా నృత్యం భారత్, పాకిస్థాన్ లలోని పంజాబ్ ప్రాంతాలకు చెందిన జానపద నృత్యం. ఈ నృత్యంలో కూడా కళాకరులు వలయాకారంలో తిరుగుతూ నృత్యం చేస్తుంటారు. ఇది ప్రాచీనమైన పంజాబీ జానపద నృత్యం. గిద్దా నృత్య రీతి స్త్రీలకు ప్రత్యేకమైనది. ఈ నృత్యం భాంగ్రా కన్నా చాలా వేగవంతంగా ఉంటాయి.

## ఇవి కూడా చూడండి
* భాంగ్రా (నృత్యం)
* గిద్దా
* సమ్మి (నృత్యం) 

వర్గం:భారతీయ నృత్యరీతులు
హర్షగూడ

**హర్షగూడ**, రంగారెడ్డి జిల్లా, మహేశ్వరం మండలానికి చెందిన గ్రామం.

## సమీప   మండలాలు
మండలాలు. కందుకూర్ మండలం దక్షిణాన, షంషాబాద్ మండలం ఉత్తరాన, కొత్తూర్ మండలం పడమర దిక్కున, రాజేంద్రనగర్ మండలం ఉత్తరాన దిక్కున, ఉన్నాయి.
కందుకూర్ మండలం దక్షిణాన, షంషాబాద్ మండలం ఉత్తరాన, కొత్తూర్ మండలం పడమరన, రాజేంద్రనగర్ మండలం ఉత్తరాన ఉన్నాయి. పరూక్ నగర్, సింగపూర్, బడేపల్లె ఇక్కడికి సమీప ములోని పట్టణాలు. ఈ ప్రాంతము రంగారెడ్డి జిల్లా, మహబూబ్ నగర్ జిల్లాల సరిహద్దులో ఉంది.

## రవాణా సౌకర్యములు
ఈ గ్రామం చుట్టుప్రక్కల వున్న అన్ని ప్రాంతాలకు రోడ్డు వసతి కలిగి ఉంది. బస్సులు తిరుగు చున్నవి. కాని ఈ గ్రామానికి 10 కి.మీ లోపు రైలు వసతి లేదు. కాని సమీప ములోని పెద్ద రైల్వే స్టేషను హైదరాబాదు ఇక్కడికి 32 కి.మీ దూరములో ఉంది.

## ఉపగ్రామాలు
జండామర్రి తాండ

## మూలాలు

## వెలుపలి లంకెలు
పంజాబ్ లో జరుపుకునే హిందూ పండగల జాబితా

పంజాబ్లో హిందువులు జరుపుకునే పండగుల సారాంశం ఈ జాబితా. పంజాబీ క్యాలండర్ ప్రకారం సౌరమానాన్ని అనుసరించి పంజాబీ హిందువులు మాఘీ, వైశాఖి పండుగలు జరుపుకుంటారు. మిగిలిన పండుగలు చంద్రమానాన్ని అనుసరించే  జరుపుకుంటుంటారు.

## పండుగ జరుపుకునే పద్ధతి
పంజాబీ హిందువులు పంజాబీ క్యాలండర్ ప్రకారం పలు మతపరమైన పండుగలు చేసుకుంటారు.

## హిందూ పంజాబీ పండుగల జాబితా, వాటి వివరణ

## చిత్రమాలిక

File:Mahadev-Nageshwar.jpg|నాగేశ్వర్ ఆలయం వద్ద శివుని విగ్రహం
File:Durga Puja DS.jpg|దుర్గా పూజ
File:Baby Krishna Sleeping Beauty.jpg|చిన్న కృష్ణుడు
|దీపావళి సమయంలో దీపాలు
File:Sanjhi mata ji.jpg|సాంజీ మాతాజీ
File:Ravana fizzles.jpg|రావణ దహనం


## ఇవి కూడా చూడండి
* పంజాబ్
* ఆవత్ పౌని
* సిక్కు పండుగల జాబితా

## మూలాలు


వర్గం:హిందువుల పండుగలు
వర్గం:పంజాబీ సంస్కృతి
వర్గం:పంజాబీ పండుగలు
అంతరించే జాతులు

అంతర్జాతీయ ప్రకృతి పరిరక్షణ సమితి (International Union for Conservation of Nature) కనుమరుగయ్యే జీవ జాతుల వర్గీకరణలో భాగంగా సూచించిన ఒక వర్గం ****అంతరించే జాతులు**.** మొత్తం వర్గీకరణ తీవ్రతలో ఈ వర్గం రెండవ తీవ్ర స్థాయిగా పరిగణించబడుతుంది.

2012లో IUCN Red List మెుత్తం 3079 జాతుల జంతువులు, 2655 జాతుల మెుక్కలను అంతరించే జాతుల జాబితాలో చేర్చింది. (species as endangered&nbsp; (EN) ) . 1998లో ఈ సంఖ్య మెుత్తం 1102 జాతుల జంతువులను, 1197 జాతుల మెుక్కలను గుర్తించింది.

చాలా దేశాలు అనేక పర్యవరణ పరిరక్షన చట్టాలను కూడా తీసుకోచ్చాయి. ఉదాహరణకు జంతువుల వేట నిషేధించటం, రక్షణకై కోన్ని ప్రాంతాలను ఆదినంలోకి తీసుకోవడం లాంటివి.

## ఇవి కూడా చూడండి
*కనుమరుగైన జాతులు
*ఆవాసాలు నుండి కనుమరుగైన జాతులు
*తీవ్రంగా అంతరించే స్థితిలో ఉన్న జాతులు
*ప్రమాదస్థితిలో ఉన్న జాతులు

## మూలాలు

వర్గం:జీవ శాస్త్రము
వర్గం:సంరక్షణ స్థితి
సుల్తాన్ (2016 సినిమా)

250px|right|thumb|సుల్తాన్ సినిమా పోస్టరు
**సుల్తాన్, ** 2016 జూలై 6 గురువారం నాడు విడుదలైన హిందీ చిత్రం. ఈ చిత్రం ప్రధానంగా క్రీడా రంగ నేపథ్యములో చిత్రీకరించబడినది.
## కథ
సుల్తాన్‌ అలీఖాన్‌ (సల్మాన్‌ఖాన్‌) హర్యానా ఓ మారుమూల గ్రామానికి చెందిన వ్యక్తి. కెరీర్‌ను ఎలా మలచుకోవాలో.. ప్రొఫెషనల్‌గా ఎలా ఎదగాలో తెలియని పరిస్థితుల్లో ఉంటాడు. ఆర్ఫా (అనుష్కశర్మ).. మల్లయోధురాలు. ఒలింపిక్స్‌లో బంగారు పతకం సాధించాలన్నది ఆమె లక్ష్యం. అయితే.. ఆర్ఫాను చూసిన సుల్తాన్‌ ఆమె ప్రేమలో పడతాడు. కానీ.. ఎలాంటి లక్ష్యం లేని సుల్తాన్‌ ప్రేమను ఆమె తిరస్కరిస్తుంది. రెజ్లింగ్‌లో ఉన్నత స్థానానికి చేరితే ప్రేమను అంగీకరిస్తానని ఆర్ఫా చెబుతుంది. దీంతో.. ఆర్ఫా ప్రేమను గెలుచుకునేందుకు కొద్ది రోజుల్లోనే రెజ్లింగ్‌లో పట్టు సాధిస్తాడు. రింగులో ప్రత్యర్థులను మట్టికరిపించి.. రాష్ట్రస్థాయిలో విజయం సాధిస్తాడు. ఇక వెనుతిరిగి చూసుకోకుండా జాతీయ స్థాయిలో విజేతగా నిలిచి కామన్‌వెల్త్‌.. ఒలింపిక్స్‌లో విజయాలు అందుకుంటాడు.
మల్లయుద్ధంలో అంతర్జాతీయ స్థాయిలో విజయాలు అందుకున్న సుల్తాన్‌ ప్రేమను ఆర్ఫా అంగీకరించిందా? సుల్తాన్‌లా.. ఆర్ఫా మల్లయుద్ధంలో అంతర్జాతీయ స్థాయికి చేరుకుందా? లేదా? ఆ తర్వాత.. వాళ్ల జీవితంలో ఎలాంటి పరిణామాలు చోటుచేసుకున్నాయి అనేదే మిగిలిన కథ.

## తారాగణం
*సల్మాన్ ఖాన్ - సుల్తాన్ అలీ ఖాన్
*అనుష్క శర్మ - అర్ఫ
*రణదీప్ హుడా - ఫతే సింగ్
*పరీక్షిత్ సాహ్ని 
*కుబ్రా సైత్ 

## వసూళ్ళు
ఇనుప నరాలు, ఉక్కు పిడికిళ్లతో గోదాలో ప్రత్యర్థులను చిత్తు చేసిన బాలీవుడ్ సుల్తాన్.. అవలీలగా రూ. 300 కోట్ల మార్కు దాటేశాడు. ప్రపంచవ్యాప్తంగా ఈ సినిమా సాధించిన కలెక్షన్లు మొత్తం కలిపితే దాదాపు రూ. 345 కోట్లకు చేరుకున్నట్లు తెలుస్తోంది. సల్మాన్ ఈద్ సెంటిమెంటుతో జూలై 7వ తేదీన విడుదల చేసిన ఈ సినిమా భారతదేశంలో రూ. 252.5 కోట్లు, విదేశాల్లో రూ. 92 కోట్లు గ్రాస్ వసూళ్లు సాధించినట్లు తెలుస్తోంది.

అలీ అబ్బాస్ జాఫర్ దర్శకత్వం వహించిన ఈ సినిమా 2016 జూలై 12 వరకు మొదటి వారంలో ఏ బాలీవుడ్ సినిమా సాధించనంత మొత్తంలో వసూళ్ళు సాధించింది. హీరోతో పాటు హీరోయిన్ అనుష్కా శర్మ కూడా రెజ్లర్ పాత్ర పోషించిన ఈ సినిమా దుబాయ్, పాకిస్థాన్, బ్రిటన్, ఆస్ట్రేలియా, న్యూజిలాండ్ లాంటి చాలా దేశాల్లో హిట్ టాక్ సొంతం చేసుకుంది. ఆయా దేశాల్లో ఇప్పటివరకు ఏ హిందీ సినిమాకూ రానంత స్థాయిలో కలెక్షన్లు దీనికి వచ్చాయి.

## మూలాలు

## బయటి లంకెలు
* 
* *[http://www.yashrajfilms.com/Movies/MovieIndividual.aspx?MovieID=026c93e0-a787-4277-986c-93703ca8349e  సుల్తాన్]* - యశ్‌రాజ్ ఫిలింస్ వెబ్ సైట్ లో
* 

వర్గం:బాలీవుడ్
సిక్కు పండుగల జాబితా

10మంది సిక్కు గురువుల ఆదేశానుసారం సిక్కులు పండుగలు జరుపుకుంటుంటారు. వైశాఖి, దీపావళి వంటి హిందూ  పండుగలు  కూడా జరుపుకుంటారు సిక్కులు. 

సిక్కు పండుగలు

## వేరే సిక్కు పండుగలు
పైన జాబితాలో లేని కొన్ని ఇతర పండుగలు కూడా సిక్కులకు ఉన్నాయి. దాదాపుగా 45 ఇతర చిన్న పండుగలు కూడా ఉంటాయి సిక్కులకు. వీటిని చాలా వరకు కొన్ని చిన్న పట్టణాల్లో, గ్రామాల్లో జరుపుకుంటారు. 8 సిక్కు గురువుల జన్మదినోత్సవాలు ప్రకాశ్ ఉత్సవ్ లుగా, గురుత్వ బాధ్యతల తరలింపు దినోత్సవాలను గుర్గడి దివస్ లుగా, సిక్కు గురువుల నిర్వాణ దినాలను జ్యోతిజోత్ దివస్ లుగా నిర్వహించుకుంటారు సిక్కులు. శ్రీ గురు హరిగోబింద్ జీ పుట్టిన  వడాలీ గ్రామంలోని చెహర్తా సాహిబ్ గురుద్వారా మందిరంలో బసంత్ పండుగ చేసుకుంటారు. ఇది పతంగుల పండుగ. ఈ ప్రదేశంలో గురూజీ జన్మదినం వంటి పండుగలు కూడా చేసుకుంటారు. అన్ని పండుగలకూ సిక్కులు గురుద్వారకు వెళ్ళి, గురుగ్రంథ సాహిబ్ పఠనం, గుర్బానీ, కీర్తనలు పాత్ లు పాడుతూ గడుపుతుంటారు.

కొన్ని చారిత్రిక పండుగలు, జాతరలు కూడా జరుపుకుంటారు. ఈ జాతరలకు వేలాదిగా జనం వస్తుంటారు. ఇవి దాదాపుగా 2 నుంచి 3 రోజులు జరుగుతుంటాయి. వీటిలో కొన్ని ముఖ్యమైనవి:
* ఫతేగర్ సాహిబ్ ప్రాంతంలో గురుగోబింద్ సింగ్ యొక్క చిన్న సహిబ్జదాల నిర్వాణానికి సూచనగా వారి పేరు మీద జాతర.
* చంకుర్ యుద్ధంలో గురుగోబింద్ సింగ్ యొక్క పెద్ద సహిబ్జదాల వీరమరణానికి సూచనగా ఆ ప్రాంతంలో నిర్వహిస్తారు.
* ముక్త్ సర్ లో మొఘల్ రాజులతో చేసిన యుద్ధంలో వీరమరణం పొందిన గురుగోబింద్ సింగ్ యొక్క 40 మంది అనుచరుల సంస్మరణగా శ్రీ ముక్త్ సర్ సాహిబ్ పట్టణంలో ఉత్సవం జరుపుకుంటారు సిక్కులు.

## References

వర్గం:భారతీయ పండుగలు
వర్గం:జాబితాలు
అంతర్జాతీయ ప్రకృతి పరిరక్షణ సమితి

**అంతర్జాతీయ ప్రకృతి పరిరక్షణ సమితి (International Union for Conservation of Nature)** అనేది ఒక అంతర్జాతీయ సంస్ధ. ఈ సంస్ధ ప్రధానంగా ప్రకృతి పరిరక్షణ, ప్రకృతి వనరుల పరిరక్షణ కోసం పాటుబడుతుంది. ప్రకృతిని అధ్యయనం చేయడం, విశ్లేషించడం ద్వారా ప్రకృతి పరిరక్షణకు కృషి చేస్తుంది. ఈ సంస్ధ ప్రధాన ధ్యేయం, సమాజాన్ని ఉత్తేజపరుచడం, మేల్కొలపడం, ప్రోత్సహించడం ద్వారా ప్రకృతిని పరిరక్షించడం.

## స్థాపన
**IUCN స్థాపన**

1947లో, The Swiss League for the Protection of Nature ప్రకృతి పరిరక్షణ కోసం బ్రున్నెన్ (స్విజర్లాండ్)లో ఒక అంతర్జాతీయ సదస్సు నిర్వాహించింది. తరువాత 1948 అక్టోబరు 5లో ఫాన్టేయ్నేబ్లు (ఫ్రారాన్స్) లో IUCN స్థాపించబడింది.ప్రభుత్వ, ప్రైవేటు సంస్థలు చట్టపరంగా తోలుత International Union for Protection of Nature (IUPN)గా స్థాపించారు. ఈ సంస్థ మెుట్టమొదటిగా ప్రభుత్వ, ప్రభుత్వేతర సంస్థగా గుర్తించబడింది.

## వ్యవస్థ

** 1948వ సంవత్సరం నుండి అంతర్జాతీయ ప్రకృతి పరిరక్షణ సమైక్య ప్రెసిడెంట్లు** **
* 1948–1954:  చార్లెస్ జీన్ బెర్నాడ్
* 1954–1958:  [[రోగర్ హెమ్]]
* 1958–1963:  [[జీన్ జార్జస్ బెయిర్]]
* 1963–1966:  ఫ్రాన్కోయిస్ బౌర్లేరె
* 1966–1972:  [[హరాల్డ్ జె కూలీడ్జ్]]
* 1972–1978:  డోనాల్డ కునెన్
* 1978–1984:  [[మోహమద్ కసాస్]]
* 1984–1990:  [[:en:M. S. Swaminathan|ఏమ్ ఏస్ స్వామినాధన్]]
* 1990–1994:  [[శ్రీ దత్త రామ్]]
* 1994–1996:  జయ్ డి హాయర్
* 1996–2004:  [[యోలదా కకాబ్సే]]
* 2004–2008:  [[వల్లి ముసా]]
* 2008–2012:  [[అశోక్ కోశాల]]
*  2012-2021:  [[జాంగ్ జిన్సెంగ్]]
*since 2021:  UAE (Razan Al Mubarak)
</small>

<small> **1948వ సంవత్సరం నుండి ఉన్న డైరక్టర్లు** ** 
* 1948–1955: జీన్ పాల్ హర్రాయ్
* 1959–1960: M.C. బ్లోయిమర్స్
* 1962:1962:  గెరాల్డ వాటర్ సన్
* 1963–1966: హగ్గ్ ఏలియట్
* 1966–1970: జో బర్విక్
* 1970–1976: గెరార్డో బుడవ్సకి
* 1977–1980: డేవిడ్ మున్రో
* 1980–1982: లీ ఏమ్. టాల్బాట్
* 1983–1988:  కెంటాన్ మిల్లర్
* 1988–1994: మార్టిన్ హోల్గేట్
* 1994–1999: డేవిడ్ ఏమ్సిడవల్
* 1999–2001: మరిత కోచ్-వేస్సర్
* 2001–2006: అచిమ్ స్టేయినర్
* 2007–2014: జులియా మార్టాన్-లీఫెవర్
* since 2015: ఇంగర్ ఏండర్సెన్

## మూలాలు

వర్గం:ప్రభుత్వ సంస్థలు
వర్గం:అంతర్జాతీయ సంస్థలు
గొల్లగూడెం (కలిదిండి)

**గొల్లగూడెం,**  కృష్ణాజిల్లా, కలిదిండి మండలం,లోని రెవెన్యూయేతర గ్రామం

## గ్రామ భౌగోళికం
సముద్రమట్టానికి 8 మీ.ఎత్తులో ఉంది.

## గ్రామంలో విద్యా సౌకర్యాలు
మండల పరిషత్ పాఠశాల, గొల్లగూడెం

## గ్రామానికి రవాణా సౌకర్యాలు
కైకలూరు, గురవాయపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ.దూరంలో ఉంది
## మూలాలు

వర్గం:కలిదిండి మండలంలోని రెవెన్యూయేతర గ్రామాలు
భాస్కరరావుపేట

**భాస్కరరావుపెట,**  కృష్ణాజిల్లా కలిడిండి మండలం లోని రెవెన్యూయేతర గ్రామం

## గ్రామ భౌగోళికం
ఇది సముద్రమట్టానికి 8 మీ.ఎత్తులో ఉంది. 

## గ్రామంలో విద్యా సౌకర్యాలు
జిల్లాపరిషత్ హైస్కూల్, కలిదిండి

## గ్రామానికి రవాణా సౌకర్యాలు
కలిదిండి, గురవాయపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ.దూరంలో ఉంది.
## మూలాలు

వర్గం:కలిదిండి మండలంలోని రెవెన్యూయేతర గ్రామాలు
మూలలంక

**మూలలంక**, కృష్ణాజిల్లా, కలిదిండి మండలం లోని రెవెన్యూయేతర గ్రామం. 

## గ్రామ భౌగోళికం
ఇది సముద్రమట్టానికి 8 మీ.ఎత్తులో ఉంది. 
## గ్రామంలో విద్యా సౌకర్యాలు
మండల పరిషత్ పాఠశాల, మూల లంక. 

## గ్రామములోని వైద్య సౌకర్యాలు
ప్రాధమిక ఆరోగ్య కేంద్రం. 

## గ్రామానికి రవాణా సౌకర్యాలు
జువ్వల పాలెం, ఏలూరు పాడు నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 81 కి.మీ. 
## మూలాలు

## వెలుపలి లింకులు

వర్గం:కలిదిండి మండలంలోని రెవెన్యూయేతర గ్రామాలు
యడవల్లి (కలిదిండి)

**యడవల్లి,**  కృష్ణాజిల్లా, కలిదిండి మండలంలోని  రెవెన్యూయేతర గ్రామం.

## గ్రామ భౌగోళికం
ఇది సముద్రమట్టానికి 8 మీ.ఎత్తులో ఉంది.

## గ్రామంలో విద్యా సౌకర్యాలు
మండలపరిషత్ పాఠశాల, యడవల్లి

## గ్రామానికి రవాణా సౌకర్యాలు
కలిదిండి, గురవాయిపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ
## మూలాలు

వర్గం:కలిదిండి మండలంలోని రెవెన్యూయేతర గ్రామాలు
మాళ్వా(పంజాబ్)

thumb|పంజాబీ మాండలికాలను చూపించే మ్యాపు. ఇందులో మాళ్వీని కూడా చూడవచ్చు
**మాళ్వా **(పంజాబీ: ਮਾਲਵਾ) పంజాబ్ లోని సట్లజ్ నదికి దక్షిణంలో ఉన్న ఒక ప్రాంతం.  ఈ ప్రాంతపు ప్రజలను మాళ్వాయిలను అంటారు. మాళ్వా ప్రాంతపు పశ్చిమ జిల్లాల్లో పంజాబీ భాషను మాళ్వాయి మాండలీకంలో మాట్లాడతారు. తూర్పు ప్రాంతాంలో మాట్లాడే ప్వాధీ మాండలీకం, మాళ్వాయి మాండలీకంతో కలసి పలు చిన్న మాండలీకలను ఏర్పరుస్తూ పంజాబీ భాషను సుసంపన్నం చేస్తున్నాయి. ప్వాధీ మాండలీకం మాట్లాడే ప్రాంతాన్ని పోధ్ లేదా ప్వాధా అని పిలుస్తారు.

## మాళ్వా జిల్లాలు
ఈ క్రింది జిల్లాలను కలిపి మాళ్వా ప్రాంతంగా వ్యవహరిస్తారు.
* ఫిరోజ్‌పూర్
* ఫజ్లికా
* ఫరిద్ కోట్
* ముక్త్‌సర్ 
* మోగా
* భతిండా
* లుధియానా
* బర్నాలా
* మాన్సా
* సంగ్‌రూర్
* సాహిబ్ భగత్ సింగ్ నగర్ జిల్లా 
* ఫతేహ్‌గర్ సాహిబ్
* పటియాలా
* రూప్‌నగర్
* మోహలి 
* గంగానగర్ జిల్లా
* హనుమాన్‌గర్ జిల్లా 

## పర్యాటక ప్రదేశాలు
* ఖిలా ముబారక్, భతిండా
* గురుద్వారా ఫతేహ్ గర్ సాహిబ్, ఫతేహ్‌గర్ సాహిబ్
* ఆం ఖాస్ భాగ్, సిర్హింద్
* జహజ్ హవేలీ(జహజ్ మహల్/హవేలీ తోడర్ మాల్), ఫతేహ్‌గర్ సాహిబ్
* ఆంగ్లో సిఖ్ వార్ మెమోరియల్, ఫిరోజ్‌పూర్
* రౌజా షరీఫ్, సిర్హింద్-ఫతేహ్‌గర్ సాహిబ్
* సంఘోల్ మ్యూజియం, ఫతేహ్‌గర్ సాహిబ్
* గురుద్వరస్, కోటలు, ఆనంద్ పూర్ సాహిబ్
* నభా, సంగ్రర్ లలోని చారిత్రక కట్టడాలు
* శ్రీ ముక్త్‌సర్ సాహిబ్ నగరంలోని గురుద్వరస్ 
* పాయల్ కోట, పాయల్
* మొఘల్ సెరై, డోరహా
* సెరై లక్షరి ఖాన్, డోరహా
* విరసత్-ఇ-ఖల్సా, ఆనంద్ పూర్ సాహిబ్
* సిఖ్ అజైబ్ ఘర్, మోహలి
* తక్త్ శ్రీ దందమా సాహిబ్, బాతిందా
* గురుద్వారా దుఖ్ నివారణ్ సాహిబ్, పాటియాలా
* మోతీ భాగ్ ప్యాలస్, పాటియాలా
* రూపర్ వెట్లాండ్, రూప్‌నగర్
* హుస్సైనీవాలా సరిహద్దు, ఫిరోజ్‌పూర్

## మాళ్వాయీల్లో ప్రముఖులు
* బాబు రజబ్ అలి, ప్రముఖ పంజాబీ కవి
* జర్నైల్ సింగ్ భింద్రన్ వాలే
* హరి సింగ్ ధిల్లోన్, 17వ శతాబ్దానికి చెందిన గొప్ప సిక్కు యోధుడు
* ఝండా సింగ్ ధిల్లాన్
* బండా సింగ్ బహద్దూర్, సిక్కు అమరవీరుడు
* భుమా సింగ్ ధిల్లాన్, 18వ శతాబ్దానికి చెందిన పంజాబ్ సిక్కు యోధుడు
* మహారాజా రాజిందర్ సింగ్
* మహారాజా భుపిందర్ సింగ్
* మహారాజా యాదవీంద్ర సింగ్
* బాగెల్ సింగ్ ధలివాల్, 18వ శతాబ్దంలో పంజాబ్ లో జరిగిన అల్లర్ల సమయంలో మిలటరీ జరనల్ గా వ్యవహరించిన యోధుడు
* హర్ చరణ్ సింగ్ బ్రర్
* గుర్బక్ష్ సింగ్ ధిల్లాన్
* సరబ్జిత్ సింగ్ ధిల్లాన్
* కర్టర్ సింగ్ సరాభా, ప్రముఖ లాహోర్ కుట్రలో భారతీయ తిరుగుబాటుదారునిగా పేరొందిన వ్యక్తి
* బీబీ సాహిబ్ కౌర్, సిక్కు యువరాణి
* బీబీ రాజిందర్ కౌర్, సిక్కు యువరాణి
* నిర్మల్ జిత్ సింగ్ సెఖొన్, భారత వాయు సేన అధికారి, పరమ వీర చక్ర అవార్డు గ్రహీత
* బాబా గుర్ ముఖ్ సింగ్, స్వాతంత్ర్య సమర యోధుడు
* సుఖ్ దేవ్ థాపర్, స్వాతంత్ర్య సమర యోధుడు
* ఉదమ్ సింగ్, స్వాతంత్ర్య సమర యోధుడు, మైఖేల్ ఓ డయర్ ను  చంపిన వ్యక్తిగా చాలా ప్రసిద్ధుడు
* బీంత్ సింగ్, పంజాబ్ మాజీ ముఖ్యమంత్రి. ఈయన శత్రువల చేత చంపబడ్డారు.
* జ్ఞాని జైల్ సింగ్, భారత మాజీ రాష్ట్రపతి

## ఇవి కూడా చూడండి
* మాఝా

## References

వర్గం:పంజాబ్
నార్సింగి (గండిపేట్)

thumb|210x210px|వ్యవసాయ మార్కెట్ కమిటీ కార్యాలయం, నార్సింగి
**నార్సింగి**, తెలంగాణ రాష్ట్రం, రంగారెడ్డి జిల్లా గండిపేట్ మండలానికి చెందిన గ్రామం. తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న నార్శింగి పురపాలకసంఘంగా ఏర్పడింది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని రాజేంద్రనగర్ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన గండిపేట్ మండలంలోకి చేర్చారు.

## గ్రామ భౌగోళికం
సముద్రమట్టానికి 556 మీ.ఎత్తు లో ఉంది

## విద్యా సౌకర్యాలు
మండల పరిషత్ ప్రాథమిక పాఠశాల ఒకటి ఉంది

## రవాణా సౌకర్యాలు
సిటీబస్సు సౌకర్యం కలదు. మేజర్ రైల్వే స్టేషన్ హైదరాబాదు 10 కి.మీ

## మూలాలు

## వెలుపలి లింకులు

వర్గం:రంగారెడ్డి జిల్లా పట్టణాలు
నీహారిక కొణిదెల

**నీహారిక కొణిదెల** తెలుగు సినిమా నటి. ప్రముఖ నటుడు, నిర్మాత, టీవీ యాంకర్ అయిన నాగేంద్రబాబు కూతురు. నీహారిక నటి కంటే ముందు **ఢీ జూనియర్స్ ** అనే డ్యాన్స్ రియాలిటీ షోలకు యాంకర్ గా వ్యవహరించింది. అటు తర్వాత **ముద్దపప్పు ఆవకాయ ** అనే షార్ట్ ఫిలింలో కథానాయికగా నటించింది. జూన్ 2016లో విడుదలైన ఒక మనసు అనే చిత్రం ద్వారా తెలుగు సినిమా నటిగా తెరంగేట్రం చేసినది.

## వృత్తి
ఆమె తెలుగు సినిమాకు తెరంగేట్రం చేసే ముందు టెలివిజన్ లో వ్యాఖ్యాతగా పనిచేసారు. ఆమె తెలుగూ టెలివిజన్ ఛానల్ "ఈటీవీ"లో నిర్వహింపబడు తెలుగు డ్యాన్స్ రియాలిటీ షోలు అయిన ఢీ జూనియర్స్-1, ఢీ జూనియర్స్-2 లకు ఆంకర్ గా పనిచేసింది. ఆమె తెలుగు భాషలో వెలువడిన లఘు చిత్రం "ముద్దపప్పు ఆవకాయ్"లో నటించారు, నిర్మించారు. ఈ సిరీస్ యూట్యూబ్ లో రిలీజ్ అయింది. ఇది ప్రేక్షకులను విశేషంగా ఆకట్టుకుంది. 2015 సెప్టెంబరు చివరిలో ఆమె ఒక మనసు చిత్రంలో నటించుటకు సంతకం చేసారు. **ముద్దపప్పు ఆవకాయ్ ** లఘు చిత్రంలో ఈ నగరంలో పెరిగిన ఈ తరం అమ్మాయిలా జీన్స్ ప్యాంటులు వేసుకొని చేసిన పాత్రలో నీహారిక ఒదిగిపోయింది. **ఒక మనసు **లో పక్కింటి అమ్మాయి వలె చుడీదార్లు/చీరలు కట్టి మెప్పించి అన్ని రకాల పాత్రలు చేయగలదని నిరూపించుకొన్నది.

## సినిమాలు
;నటిగా

## వెబ్‌సిరీస్‌
* డెడ్ పిక్సెల్స్ (2023)
## నిర్మాతగా
*హలో వరల్డ్ (2022)
* కమిటీ కుర్రోళ్లు (2024)
*పింక్ ఎలిఫెంట్ పిక్చర్స్ ప్రొడక్షన్ నెం.2

## వ్యక్తిగత జీవితం
ఆమె తెలుగు సినిమా నటుడు నాగేంద్ర బాబు కుమార్తె.
## వివాహం
నిహారికకు 2020 డిసెంబర్‌లో గుంటూరు ఐజి జె.ప్రభాకర్ కుమారుడు చైతన్య జొన్నలగడ్డతో రాజస్థాన్‌లోని ఉదయపూర్‌లో వారి కుటుంబ సభ్యుల సమక్షంలో వివాహం జరిగింది. అనంతరం పెళ్లి తర్వాత వీరి కాపురం కొన్ని రోజులు సజావుగా సాగినా తర్వాత వీళ్ళిద్దరి మధ్య మనస్పర్ధలు రావడంతో 2023 మే 19న వీరిద్దరూ హైదరాబాద్‌లోని కూకట్‌పల్లి ఫ్యామిలీ కోర్టులో విడాకుల కోసం దరఖాస్తు చేసుకున్నారు. దీనిపై విచారణ జరిపిన న్యాయస్థానం ఇద్దరికీ మ్యుచువల్‌ డైవర్స్‌ మంజూరు చేసింది.

## సాంఘిక మాధ్యమాలు
ఫేస్ బుక్, ట్విట్టర్, యూట్యూబ్, లలో నీహారిక **IamNiharikaK** అనే పేరుతో క్రియాశీలకంగా ఉన్నారు.

## మూలాలు

## ఇతర లింకులు

* 
* Niharika Konidela Biography 

వర్గం:తెలుగు సినిమా నటీమణులు
తీయన్

**తీయన్** అనునది పంజాబ్, హర్యానా రాష్త్రములలో జరుపబడు తీజ్ యొక్క పండుగ. ఈ పండుగ ఋతుపరమైనది. ఇది కుమార్తెలు, సోదరీమణులపై దృష్టి సారించే పండుగ.
## వేడుకలు
ఈ పండుగ వర్షాకాలంలో చాంద్రమానంలో నెల సావన్ యొక్క మూడవ రోజు నుండి సావన్ మాసంలో పౌర్ణమి వరకు మహిళలచే జరుపబడుతుంది. వివాహమైన మహిళలు ఈ పండుగ సందర్భంగా వారి కన్నవారింటిలో పాల్గొంటారు. గతంలో సాంప్రదాయకంగా మహిళలు సావన్ మాసమంతా తల్లిదండ్రుల వద్ద గడిపేవారు.
## బహుమతులు
మహిళలు, బాలికలు వారి తల్లిదండ్రుల యింటికి వెళ్ళినపుడు వారి సోదరులు వారికి బహుమతుల ప్యాకెట్ ను అందజేస్తారు. వాటిని "సంధర" అంటారు. దీనిలో పంజాబీ సూట్/చీర, లడ్డూ, గాజులు, మెహందీ, ఊయల ఉంటాయి. 

File:Boondi laddoo.JPG|బూందీ లడ్డూ 
File:"Bangles..jpg|గాజులు
File:Henna.jpg|మెహందీ
File:Shalwar kameez Colours.jpg|పంజాబీ సూట్
File:Whitechapel dresses 1.jpg|చీర
File:Columpio.jpg|ఊయల

## గిద్దా, ఊయల
ఈ పండగ సందర్భంగా బాలికలు, మహిళలు గ్రామంలో ఒక చోట చేరుతారు. వారు పెద్ద చెట్లకు ఊయలకు కడతారు. గిద్దా నృత్యాలను చేస్తారు.

సాంప్రదాయకంగా గిద్దా నృత్యంలో ఈ క్రింది పాటను పాడుతారు:

పంజాబీ:

*ਓੁੱਚੇ ਟਾਹਣੇ ਪੀਂਘ ਪਾ ਦੇ*
*ਜਿਥੇ ਆਪ ਹੁਲਾਰਾ ਆਵੇ*



*Uchay tahne peeng pa de*
*jithey aap hulara aavey*


అనువాదం

*నా ఊయల పెద్ద చెట్టుకొమ్మ నుండి వ్రేలాడదీయబడింది *
*ఆ ఊయల దానికదే ఊగుతుంది. *


ఈ తీయన్ పండుగలో ప్రధానమైన దృష్టి గిద్దా నృత్యంపై పెడతారు. గతంలో కొన్ని రోజులనుంది నాలుగు వారాలవరకు శుభాకాంక్షలు తెలిపేవారు. బాలికలు ఒకచోట చేరి ప్రతీరోజూ గిద్దా నృత్యాలను చేసేవారు. ఈ పండుగ "భల్లోహ్" నృత్యాన్ని మహిళలు చేయడం ద్వారా పూర్తయ్యేది. ఈ నృత్యంలో మహిళలు రెండు వరుసలలో నిలబడి నాట్యం చేసేవారు. ఈ సాంప్రదాయం ప్రకారం మహిళలు ఒక దగ్గర చేరడం గ్రామాలలో ప్రస్తుతం అంతరించిపోయింది.


File:Haryali Teej.jpg|మహిళలు తీయన్ జరుపుకొనుట 
|పంజాబీ తీయన్ 
File:Giddha dance Teeyan Punjab Teej India 2.jpg|గిద్దా నాత్యం తీయన్ పంజాబ్ 
|Punjabi Teeyan
File:Giddha dance Teeyan Punjab Teej India.jpg|గిద్దా నాట్యం తీయన్ పంజాబ్ తీజ్ ఇండియా 
|తీయన్ గిద్దా 
File:Giddha dance Teeyan Punjab Teej India 3.jpg|గిద్దా నృత్యం తీయన్ పంజాబ్
|తీయన్
File:Teean 1.jpg|తీయన్ గిద్దా

## ఆహారం
సాంప్రదాయకంగా తీయన్ పండుగలలో ఈ క్రింది ఆహార పదార్థాలు చేస్తారు:
* ఖీర్ (rice boiled in milk) 
* పూర్తాయ్ (వేయించిన బ్రెడ్) 
* హల్వా
* మల్పువా 
* గుల్గులై :బెల్లం రసంతో గోధుమ పిండి కలిపు ఉండలుగా చేసి వేయిస్తారు.
* మాండే : గోధుమ పిండితో తయారుచేస్తారు.

File:Punjab Da Halwa.jpg|పంజాబ్ ద హల్వా
File:Malpua- Indian sweet-dish.JPG|మల్పూరా స్వీట్ 
File:MalPua.JPG|మాల్పురా 
File:Gulgula.jpg|గుల్గులె 
File:Kheer.jpg|ఖీర్

## మూలాలు

వర్గం:పంజాబీ పండుగలు
వృత్తలేఖిని

**వృత్తలేఖిని** (**Compass** - drawing tool) అనేది గణితం, జ్యామితి, కళలలో వృత్తాలు లేదా చాపాలు గీసేందు కోసం ఉపయోగించే ఒక సాంకేతిక రేఖాలేఖన పరికరం. వృత్తలేఖినిని ఆంగ్లంలో కంపాస్ అంటారు. ఇది రెండు చేతులు లేదా కాళ్ళను కలిగి ఉంటుంది, ఒకటి కోణాల చివర, మరొకటి పెన్సిల్ లేదా పెన్నుతో ఉంటుంది. చేతులు ఒక కీలు వద్ద అనుసంధానించబడి ఉంటాయి, ఒక స్క్రూ లేదా ఇతర యంత్రాంగం పాయింటెడ్ ఎండ్, రైటింగ్ ఎండ్ మధ్య దూరాన్ని సర్దుబాటు చేయడానికి అనుమతిస్తుంది. వృత్తలేఖినిని ఉపయోగించడానికి, కోణాల చివరను వృత్తం లేదా గీయవలసిన ఆర్క్ మధ్యలో ఉంచుతారు, చుట్టుకొలత చుట్టూ ఒక గీతను గీయడానికి వ్రాత ముగింపు ఉపయోగించబడుతుంది. రెండు చివరల మధ్య దూరం సర్కిల్ లేదా ఆర్క్ పరిమాణాన్ని నిర్ణయిస్తుంది. వృత్తాలను సమాన భాగాలుగా విభజించడానికి లేదా దీర్ఘవృత్తాలు, అండాలు వంటి ఇతర రేఖాగణిత ఆకృతులను గీయడానికి కూడా కంపాస్‌లను ఉపయోగించవచ్చు. కొన్ని వృత్తలేఖినిలు కోణాలను కొలవడం లేదా సమాంతర రేఖలను గీయడం వంటి ఇతర పనుల కోసం వాటిని ఉపయోగించడానికి అనుమతించే జోడింపులను కూడా కలిగి ఉంటాయి. వృత్తలేఖినిలు వేలాది సంవత్సరాలుగా ఉపయోగించబడుతున్నాయి, పురాతన గ్రీస్, రోమ్‌ల నాటి పురాతన ఉదాహరణలు. అవి ఇప్పటికీ ఇంజనీరింగ్, ఆర్కిటెక్చర్, డిజైన్‌తో సహా వివిధ రంగాలలో విస్తృతంగా ఉపయోగించబడుతున్నాయి.

## ఇవి కూడా చూడండి
* వృత్తము

## మూలాలు

* జ్యామితీయ మూలాలు అంటే తెలుసా?
* జామెట్రీ బాక్స్ లో ఉండే అన్ని వస్తువులను ఉపయోగించారా..? అసలు వాటిని ఎందుకు ఉపయోగిస్తారో తెలుసా...? 

వర్గం:రేఖా గణితం
ఒక మనసు

***ఒక మనసు*** గొట్టిముక్కల వెంకట రామరాజు రచన, దర్శకత్వంలో 2016లో విడుదలైన తెలుగు సినిమా. నాగసౌర్య, నీహారిక కొణిదెల ముఖ్య తారాగణంగా విడుదలైన ఈ సినిమాలో నీహారిక సినీరంగంలో మొదటిసారి ప్రవేశం చేసింది. ఈ సినిమా ప్రపంచ వ్యాప్తంగా 2016 జూన్ 24న విడుదలైంది.

## కథ
సూర్య (నాగశౌర్య) రాజకీయ నాయకుడు కావాలన్న ఆశతో విజయనగరంలో సెటిల్‌మెంట్స్ చేస్తూ తిరిగే అబ్బాయి. సూర్య మామయ్య ఎమ్మెల్యే కావటంతో ఏ రోజుకైనా సూర్యను కూడా ఎమ్మెల్యేగా గెలిపించాలని కలకంటుంటాడు సూర్య తండ్రి (రావు రమేష్). విజయనగరం ప్రభుత్వాస్పత్రిలో హౌస్ సర్జన్‌గా చేస్తున్న సంధ్య (నీహారిక), సూర్యని తొలి చూపులోనే ఇష్టపడుతుంది. తరువాత ఆ ఇద్దరి పరిచయం ప్రేమగా మారుతుంది. అదే సమయంలో తన రాజకీయ అవసరాల కోసం ఓ పెద్ద సెటిల్‌మెంట్ ఒప్పుకున్న నాగశౌర్య చిక్కుల్లో పడతాడు. నమ్మకద్రోహం కారణంగా కోర్టు కేసులో ఇరుక్కుని మూడేళ్లపాటు జైలులో ఉంటాడు. ఆ తరువాత బెయిల్ వచ్చినా కేసు మాత్రం వెంటాడుతూనే ఉంటుంది. అలాంటి పరిస్థితుల్లో మరోసారి సంధ్యకు దగ్గరవుతాడు సూర్య. కానీ తన తండ్రి కలను నెరవేర్చటం కోసం ఈ సారి సంధ్యకు శాశ్వతంగా దూరం కావలసిన పరిస్థితి వస్తుంది. మరి సూర్య నిజంగానే సంధ్యను దూరం చేసుకున్నాడా.? సూర్య వదిలి వెళ్లిపోవటానికి సంధ్య అంగీకరించిందా..? అన్నదే మిగతా కథ.

## తారాగణం
* నాగ సౌర్య - సూర్య
* నీహారిక కొణిదెల - సంధ్య 
* రావు రమేశ్ - సూర్య తండ్రి
* కృష్ణ భగవాన్
* రేడియో మిర్చి ఆర్.జె.హేమంత్ 
* అవసరాల శ్రీనివాస్
* వెన్నెల కిశోర్
* ప్రగతి (నటి)
* రోషణ్ కనకాల 

## సౌండ్‌ట్రాక్
ఈ సినిమా ఆడియోలో తొమ్మిది ట్రాక్స్ ఉన్నాయి. వీటిని సునీల్ కశ్యప్ కంపోజ్ చేసారు. ఈ సినిమా పాటలను రామజోగయ్య శాస్త్రి, భాస్కరభట్ల రవికుమార్ రచించారు. ఈ సినిమా సంగీతం 2016 మే 8 న ప్రారంభమైనది. ఈ వేడుక మెగా కుటుంబం నుండి నాగేంద్రబాబు, రామచరణ్, వరుణ్ తేజ్, సాయిధరం తేజ్, అల్లు అర్జున్ వంటి అతిధుల సమక్షంలో జరిగింది.

ఈ ఆల్బం ప్రేక్షకుల నుండి మంచి స్పందనలను అందుకుంది.

## మూలాలు

## ఇతర లింకులు
* 
* '''^'''"KKNKTV"
* సినిమా రివ్యూ: ఒక మనసు June 24 , 2016
నాగ శౌర్య

**నాగశౌర్య ముల్పూరి ** భారతీయ సినిమా నటుడు. ఎక్కువగా తెలుగు సినిమాలలో నటించాడు. 2011లోని మొదటి సినిమా "క్రికెట్, గర్ల్స్ అండ్ బీర్". జాతీయ బహుమతి పొందిన తెలుగు సినిమా చందమామ కథలులో హాస్య పాత్రను పోషించాడు. తరువాత ఊహలు గుసగుసలాడే, దిక్కులు చూడకు రామయ్య చిత్రాలలో నటించాడు.
## వివాహం
నాగశౌర్య బెంగళూరుకు చెందిన  పారిశ్రామికవేత్త, ఇంటీరియర్ డిజైనర్ అనూష శెట్టిని నవంబర్ 20న ప్రేమ వివాహం చేసుకున్నాడు.

## వృత్తి
నాగ శౌర్య ఆంధ్రప్రదేశ్ లోని ఏలూరులో జన్మించాడు. ఆయన అనేక సంవత్సరాలుగా విజయవాడలో నివాసమున్నాడు. తరువాత సినిమాలలో chinnampeta నటించాలనే తన కలను నెరవేర్చుకొనుటకు హైదరాబాదుకు మారాడు. ఆయన సినీరంగంలో ప్రవేశానికి ముందుగా టెన్నిస్ ఆడేవాడు.

ఆయన మొదటి పాత్రలో నటించే ముందు ఐదు సంవత్సరాలు కష్టపడ్డాడు. నట శిక్షకుడు ఎన్.జె. భిక్షు దగ్గర నటనలో శిక్షణ తీసుకున్నాడు. అవకాశాలు లేక నిరాశతో తిరిగి తల్లిదండ్రుల వద్దకు చేరాలనుకున్నాడు. అప్పుడు ఆయన వారాహి చలన చిత్రం ద్వారా ప్రకటనను చూశాడు. ఆ ప్రకటనలో అవసరాల శ్రీనివాస్ నిర్మిస్తున్న శృంగార హాస్య చిత్రం ఊహలు గుసగుసలాడే గూర్చి ఉంది. ఆయన ఆ తన ప్రొఫైల్ ను పంపించాడు. ఆయనకు ఆశలు లేనప్పటికి ఆయన అందులోని ముఖ్యపాత్ర కోసం ఎంపిక అయ్యాడు. ఊహలు గుసగుసలాడే చిత్రంలో పనిచేస్తున్నప్పుడే ఆయన "చందమామ కథలు" చిత్రానికి ఎంపికయ్యాడు. ఆ చిత్రం మొదట విడుదల అయ్యింది.

ఊహలు గుసగుసలాడే విడుదలైన రెండు మాసాల తరువాత ఆయన కమర్షియల్ విజయాన్ని సాధించాడు. విశ్లేషకులు ఆయన హాస్యసన్నివేశాలకు సరిపోతాడని అన్నారు. వారు తరువాత సినిమాలకు కచ్చితమైన వ్యక్తి అని వ్యాఖ్యానించారు. ఆయన మూడవ చిత్రం దిక్కులు చూడకు రామయ్య కూడా శృంగార హాస్య చిత్రం. ఇది త్రిముఖ ప్రేమ కథా చిత్రం. ఈ చిత్రంలో తండ్రి, తనయుడు ఒకే అమ్మాయితో ప్రేమలో పడటం విశేషం. "నాగ శౌర్య కొత్త నటులలో ఉత్తమ నటుడిగా నిరూపించుకున్నాడు" అని హిందూ పత్రిక వ్యాఖ్యానించింది. ఆ సంవత్సరంలో శౌర్య యొక్క చివరి చిత్రం "లక్ష్మీ రావే మా ఇంటికి". ఆయన తరువాత చిత్రం 2015లో విడుదలైన "జాదూగాడు". తరువాత "అబ్బాయితో అమ్మాయి" చిత్రంలో నటించాడు.

2016లో ఆయన నీహారిక కొణిదెలతో కలసి ‎గొట్టిముక్కల వెంకట రామరాజు దర్శకత్వంలో ఒక మనసు చిత్రంలో నటించాడు. తరువాత కళ్యాణ వైభోగమే సినిమాలో నటించాడు.
## నటించిన చిత్రాలు

## మూలాలు

## ఇతర లింకులు
* 
* నాగ శౌర్య  టాలీవుడ్ మూవీ డేటాబేస్ వద్ద

వర్గం:1989 జననాలు
వర్గం:తెలుగు సినిమా నటులు
వర్గం:జీవిస్తున్న ప్రజలు
ఖలిస్తాన్ జిందాబాద్ ఫోర్స్

**ఖలిస్తాన్ జిందాబాద్ ఫోర్స్** (కె.జె.ఎఫ్) సాయుధ పోరాటం ద్వారా ప్రత్యేక సిక్కు ప్రాంతం ఖలిస్తాన్ గూర్చి పోరాడుతున్న ఖలిస్తాన్ ఉద్యమ మిలిటెంట్ గ్రూపు. 
## సంస్థ , కార్యకలాపాలు
ఈ సంస్థ రంజిత్ సింగ్ నీతా ద్వారా నడుపబదుతున్నది. ఆయన జమ్మూ కాశ్మీర్ కు చెందినవాదు. ఆయన 2008 లో భారతదేశంలో మోస్ట్ వాంటెడ్ గా గల 20 మంది వ్యక్తుల జాబితాలో చేరారు.

ఈ సంస్థ బలం, ఎదుర్కొనే సామర్థ్యం ఇప్పటికీ తెలియదు కానీ ఈ సంస్థతో కాశ్మీర్ లోని యితర మిలిటెంటు గ్రూపులకు సంబంధాలు, సహకారాలున్నాయని తెలియవస్తుంది. 2005లో యూరోపియన్ యూనియన్ ఈ గ్రూపును టెర్రరిస్టు ఆర్గనైజేషనుగా వర్గీకరించింది. ఆ సంస్థ యొక్క ద్రవ్యనిధి ఆస్థులపై తన 25 దేశాలలో ఫ్రీజింగ్ విధించింది. ఖలిస్తాన్ జిందాబాద్ ఫోర్స్ 2008 కి క్రియాశీలపాత్ర పోషిస్తున్నట్లు తెలిసింది.

మే 2009లో గురుద్వారా నానాక్షర్ (వియన్నా) పై జరిగిన దాడికి బాధ్యత వహించే విషయంలో ఖలిస్తాన్ జిందాబాద్ ఫొర్స్ యొక్క వాదనలు, తిరస్కారాలు

 జరిగాయి. అందులో "డేరాసచ్ ఖండ్" నాయకుడు రామానంద్ మరణించాడు, 17 మంది గాయపడ్డారు. ఈ దళం ఉత్తర భారతదేశం అంతటా అల్లర్లు లేవనెత్తింది.

## మూలాలు

## ఇతర లింకులు

వర్గం:ఉగ్రవాదం
వర్గం:పంజాబ్ రాజకీయాలు
అస్వాన్ డ్యాం

**అస్వాన్ డ్యామ్‌** అనేది ఈజిప్ట్లో  అస్వాన్ వద్ద నైలు నదిపై నిర్మించిన ఆనకట్ట. ఇది ఒక రాతి (ఇటుకలు, రాళ్ళు) నిర్మాణం, కేవలం గురుత్వాకర్షణ ద్వారా ఉంచబడ్డాయి. ఇది నైలు నదిపై మొదటి ఆనకట్ట,, 1899, 1902 మధ్య కాలంలో బ్రిటీష్ వారిచే నిర్మించబడింది. ఇది నిర్మించిన  నాటికి,  ప్రపంచంలోనే అతిపెద్ద రాతి ఆనకట్టగా గుర్తింపు పొందింది . ఆనకట్టను  "దన్నుగోడ డ్యామ్" అంటారు. ఈ డ్యామ్ నైలు నది  ముందుటిమొదటి క్యాటరాక్ట్ వద్ద నిర్మించారు,, అప్-రివర్ 1000 కిలోమీటర్లు ఉంది, కైరో  దక్షిణ-ఆగ్నేయము 690 కిలోమీటర్లు (నేరుగా దూరం). ఈ డ్యామ్ వార్షిక వరద నీరు నిల్వలను సమకూర్చుకొను విధంగా రూపొందించబడింది. ఈ నీటిని ఎండాకాల ప్రవాహ సహాయమునకు, మరింత నీటిపారుదల సహాయమునకు ఉపయోగిస్తారు.

1960 నుంచి ఈ డ్యామ్ పేరును సాధారణంగా ఆస్వాన్ హై డ్యాంగా సూచిస్తున్నారు. ఈ హై డ్యామ్‌ను 1960, 1970 మధ్య నిర్మించారు, ఈజిప్ట్ యొక్క ఆర్థిక వ్యవస్థ, సంస్కృతి మీద గణనీయమైన ప్రభావం కలిగి ఉంది.

## మూలాలు

వర్గం:ఆనకట్టలు
వర్గం:అసోం లోని కట్టడాలు
గొట్టిముక్కల వెంకట రామరాజు

**గొట్టిముక్కల వెంకట రామరాజు** తెలుగు సినిమా రచయిత, దర్శకుడు. ఆయన ఆంధ్రప్రదేశ్ రాష్ట్రంలోని పశ్చిమగోదావరి జిల్లాకు చెందిన భీమవరం పట్టణానికి చెందినవాడు. రామరాజు తన జీవితంలో అనేక వృత్తులను చేపట్టారు చివరికి సినిమా పరిశ్రమలో స్థిరపడ్డాడు. ఆయమ మొదటి సినిమా మల్లెలతీరంలో సిరిమల్లెపువ్వు. ఆ సినిమాలో క్రాంతి, శ్రీదివ్య నటించి ప్రముఖ దర్శకులైన శేఖర్ కమ్ముల, వి.వి.వినాయక్, హరీష్ శంకర్ ల నుండి విమర్శనాత్మక ప్రశంసలు అందుకున్నారు. ఆయన రెండవ చిత్రం ఒక మనసు శృంగార నాటక చిత్రం. అందులో నీహారిక కొణిదెల, నాగ సౌర్య నటించారు. ఇది జూన్ 2016లో విడుదలైంది.
## వృత్తి
ఆయన గ్రాడ్యుయేషన్ పూర్తి చేసిన పిదప సివిల్ సర్వీసు పరీక్షలకు కొరకు ప్రిపేర్ అయి ఇంటర్వ్యూకి కూడా హాజరైనారు. డా. ఎస్.రావు గారు ఆయనకు అధికారస్వామ్య పరిపాలన నిర్వహించలేరని కనుక యితర రంగాలను వెదుక్కోవలసినదిగా సలహానిచ్చారు. సినిమా దర్శకుడైన రాం గోపాల్ వర్మ ఆయనకు బంధువు అయినందున ఆయన రాంగోపాల్ వర్మ వద్ద దర్శక విభాగంలో చేరాడు. ఆయన దెయ్యం సినిమా కోసం పనిచేసాడు. రాంగగోపాల్ వర్మ సలహా మేరకు ఆయన క్రియేటివ్ స్క్రిప్ట్ రచనలపై దృష్టి సారించాడు. తరువాత ఆయన ఇన్ఫర్మేషన్ టెక్నాలజీ రంగంలో ఒరాకిల్ డాటా బేస్ పై కొంతకాలం పాటు పనిచేసాడు. తరువాత ఆయన సినిమా రంగంలోనికి తిరిగి ప్రవేశించి ఈశ్వర్ నివాస్ చిత్ర బృందంలో చేరాడు. ఆ చిత్రంలో పనిచేస్తున్నప్పుడు ఆయన అనురాగ్ కశ్యప్ తో పరిచయమయ్యాడు. తరువాత అనురాగ్ కశ్యప్ యొక్క బ్లాక్ ప్రైడే, పంచ్ చిత్రాలకు పనిచేశాడు. బాలీవుడ్ రంగంలో అనుభవంతో హైదరాబాదు వచ్చి స్వంత ఆలోచనలు ప్రారంభించారు. అనుగాగ్ కశ్యప్ ప్రేరణతో ఆయన మల్లెల తీరంలో సిరెమల్లె పువ్వు చిత్రాన్ని తీసారు.

## చిత్రాలు

## మూలాలు

## ఇతర లింకులు
*

వర్గం:తెలుగు సినిమా రచయితలు
వర్గం:తెలుగు సినిమా దర్శకులు
ఈదీ ఫౌండేషన్

**ఈదీ ఫౌండేషన్** పాకిస్తాన్ లోని ఫలాపేక్ష లేని సామాజిక సంక్షేమ సంస్థ. దీనిని అబ్దుల్ సత్తార్ ఈది. 1951 లో స్థాపించాడు. ఆయన 2016 జూలై 8న తన మరణం వరకూ ఆ సంస్థకు అధిపతిగా యున్నాడు,. అతని  భార్య, విల్‌క్విస్, ఒక నర్సు పిల్లల దత్తత సర్వీసులను పర్యవేక్షిస్తుంది. ఈ సంస్థ ప్రధాన కార్యాలయం పాకిస్తాన్ లోని కరాచీ నగరం.

ఈ సంస్థ పాకిస్తాన్ దేశ వ్యాప్తంగా 24 గంతలు అత్యవసర సేవలనను అందిస్తుంది. ఈ సంస్థ పునరావాస కేంద్రాలు, ఉచిత వైద్యశాలలు, వైద్య సహాయం, డ్రగ్ రీహాబిటేషన్ సర్వీసులు, జాతీయ, అంతర్జాతీయ అత్యవసర సేవలను అందిస్తుంది. ఈ సంస్థ ప్రధానంగా అత్యవసర సేవలు, అనాథలు, వికలాంగులైన వారు, పునరావాసం, విద్య, వైద్యం, అంతర్జాతీయ సేవా సంస్థలు, బ్లడ్, డ్రగ్ బ్యాంకులు, ఎయిర్ అంబులెన్స్ సర్వీసులు, మరైన్ అండ్ కోస్టల్ సర్వీసులపై ప్రధాన దృష్టి పెడుతుంది.
## చరిత్ర
ఈదీ 1957లో తన మొదటి సంక్షేమ కేంద్రాన్ని స్థాపించాడు. అది ఈదీ ట్రస్టుగా అప్పటికి ఉండేది. అది ఒక వ్యక్తితో నిర్వహించబడుతూ ఒక గదిలో ప్రారంభించబడి ప్రస్తుతం ఈదీ ఫౌండేషనుగా మారింది. ఈ సంస్థ దేశ వ్యాప్తంగా 300 కేంద్రాలను స్థాపించింది. ఈ కేంద్రాలు పెద్ద నగరాలు, పట్టణాలు, గ్రామీణ ప్రాంతాలలో కూడా ఉన్నాయి. ఈ కేంద్రాలు వైద్య సహాయం, కుటుంబ నియంత్రణ,  అత్యవసర వైద్య సేవలను అందిస్తుంది. వారికి దూర ప్రాంతాలవారికి సేవలందించడానికి స్వంత అంబులెన్సులు, ఉన్నాయి.

కరాచీలో ఈదీ ఫౌండేషన్ 8 ఆసుపత్రులను నెలకొల్పి ఉచిత వైద్య సేవలనందిస్తుంది. వీటిలో ఉచిత వైద్యశాలలు, కంటి ఆసుపత్రులు, డయాబెటిక్ సెంటర్లు, సర్జికల్ యూనిట్లు, నాలుగు పడకల కేన్సర్ ఆసుపత్రి, మొబైల్ వైద్యశాలలు ఉన్నాయి. అదనంగా ఈ సంస్థ బ్లడ్ బ్యాంకులు కరాచీలో నెలకొల్పింది. ఇతర ఈదీ సర్వీసులకు ఉద్యోగులు, వాలంటిర్లు నడుపుతున్నారు. ఈ ఫౌండేషన్ న్యాయ సేవా విభాగాన్ని కలిగి ఉండి ఉచిత సేవలనందిస్తుంది. ఈ విభాగం జైళ్లలో ఉన్న అమాయక పౌరులకు విడుదల చేసేందుకు కృషి చేస్తుంది. జైళ్లలో ఉన్న వారికి కమిషన్ డాక్టర్లు సందర్శించి ఆహారాన్ని యితర సహాయాన్ని అందిస్తుంటారు. ఆ సంస్థకు 15 "అప్నా ఘర్" (మన యిల్లు) గృహాలు మానసిక వికలాంగులకు, తప్పిపోయిన పిల్లలకు సేవలందించడానికి ఉన్నాయి.

ఈ సంస్థ విద్యా పథకాలను, బోధన, పఠనం మరియూ లేఖనం కార్యక్రమాలు, ఒకేషనల్ కార్యక్రామలైన డ్రైవింగ్, ఫార్మసీ అంరియు పారా-మెడికల్ శిక్షణను అందిస్తుంది. ఈదీ ఫౌండేషన్ వివిధ దేశాలలో శాఖలను కలిగియుంది. ఈ సంస్థ యు.ఎస్.ఎ., యు.కె, కెనడా, జపాన్, బంగ్లా దేశ్ లలో ప్రజలకు సహాయాన్నందిస్తుంది. 1991లో గల్ఫ్ యుద్ధం బాదితులకు సహాయాన్నందిస్తుంది. ఇరాన్, ఈజిప్టు దేశాలలో భూకంప బాధితులకు సహాన్నందించింది. ఈ సంస్థ 1997 నుండి " అతి పెద్ద లాలంటీర్ అంబులెన్స్ ఆర్గనైజేషన్"గా గిన్నిస్ రికార్డు పొందింది.
## మూలాలు

## బయటి లంకెలు
* Edhi Official Website

వర్గం:సేవా సంస్థలు
వర్గం:పాకిస్తాన్
వుల్కాన్ స్ట్రీట్ ప్లాంట్

**వుల్కాన్ స్ట్రీట్ ప్లాంట్** అనేది ప్రపంచంలోనే మొట్టమొదటి జలవిద్యుత్ విద్యుత్ ప్లాంట్ ఈ ప్లాంట్ అప్ప్లేటన్, విస్కాన్సిన్, అమెరికాలో ఫాక్స్ నదిపై నిర్మించబడింది, 1882 సెప్టెంబరు 30 న అమల్లోకి వచ్చింది. 

## మూలాలు

వర్గం:జలవిద్యుత్ కేంద్రాలు
వర్గం:జలవిద్యుత్
చెఱువు సత్యనారాయణ శాస్త్రి

thumb|చెఱువు సత్యనారాయణ శాస్త్రి
**చెఱువు సత్యనారాయణ శాస్త్రి** ప్రముఖ సంస్కృతాంధ్ర పండితుడు, శతావధాని.
## జీవిత విశేషాలు
ఇతడు 1943 ,మార్చి 7న గుంటూరు జిల్లా, తెనాలి పట్టణంలో శేషయ్య శాస్త్రి, లక్ష్మి దంపతులకు జన్మించాడు.  సుప్రసిద్ధ పండితుడైన తాడేపల్లి రాఘవ నారాయణ శాస్త్రి ఇతని మాతామహుడు.
### విద్య
ఇతడు బాల్యంలోనే సంస్కృత పంచకావ్యాలు, నైషధకావ్యము, వ్యాకరణ సిద్ధాంత కౌముది, వేదాంత పంచదశి, నాటకాలంకార సాహిత్యం అధ్యయనం చేశాడు. మెట్రిక్యులేషన్ ఉత్తీర్ణుడైన తర్వాత వ్యాకరణ విద్యాప్రవీణ, సాహిత్య విద్యాప్రవీణ, భాషాప్రవీణ పట్టాలు పొందాడు. తరువాత సంస్కృతంలో ఎం.ఎ. పట్టా పొందాడు. "సంస్కృత మాఘకావ్యము ఆంధ్రీకృతులు - అనుశీలనము" అనే అంశంపై పరిశోధన గావించి ఆంధ్ర విశ్వవిద్యాలయం నుండి డాక్టరేట్ సంపాదించాడు.

### ఉద్యోగం
ఇతడు తెనాలిలోని హయ్యర్ సెకండరీ పాఠశాలలో సంస్కృతోపాధ్యాయుడిగా ఉద్యోగ జీవితం ప్రారంభించాడు. తరువాత తాడికొండ సంస్కృత కళాశాలలో ప్రధానాచార్యులుగా పనిచేశాడు. ఆ తర్వాత కొంతకాలం గుంటూరు సంస్కృత కళాశాలలో ఉపన్యాసకుడిగా పనిచేశాడు. పిమ్మట ఒంగోలు సంస్కృత పాఠశాలలో ప్రిన్సిపాల్ పదవిని నిర్వహించాడు. చివరగా మరణించే వరకూ తణుకు బాలసరస్వతీ సమాజ ప్రాచ్యకళాశాలకు ప్రిన్సిపాల్‌గా పనిచేశాడు. ఇతడు ఓరియంటల్ కళాశాలల అధ్యాపక సంఘానికి కార్యదర్శిగా, అఖిల భారత సంస్కృత సమితి (కలకత్తా) ఉపాధ్యక్షునిగా, ఆంధ్రప్రదేశ్ ఓరియంటల్ కాన్ఫరెన్సు సభ్యుడిగా, ఆలిండియా ఓరియంటల్ కాన్ఫరెన్సు సభ్యుడిగా సేవలను అందించాడు.

## సారస్వత రంగం
ఇతడు భువన విజయం మొదలైన సాహితీరూపకాలలో ప్రబంధకవుల పాత్రలను పోషించాడు. ఆకాశవాణి విజయవాడ కేంద్రం ద్వారా సంస్కృతాంధ్రాలలో అనేక సాహిత్య అంశాలపై ప్రసంగించాడు. తణుకులోని నన్నయభట్టారక పీఠం కార్యదర్శిగా అనేక సాహిత్య కార్యక్రమాలను నిర్వహించాడు.

## అవధాన రంగం
ఇతడు సుమారు 150కి పైగా అష్టావధానాలు చేశాడు. వాటిలో 125 తెలుగు భాషలో చేయగా తక్కినవి సంస్కృత భాషలో నిర్వహించాడు. 1996లో కొవ్వూరులో సంస్కృతంలో సంపూర్ణ శతావధానాన్ని విజయవంతంగా చేశాడు.

## రచనలు
# విప్రలబ్ధ
# ఉమాకళ్యాణము
# బాలచాముండికాస్తవము
# కైవల్య శృంగారము
# సుబ్రహ్మణ్యతారావళి శతకం
# కవితావరణము - మాయికాహ్వానం
# సంస్కృత మాఘకావ్యము ఆంధ్రీకృతులు - అనుశీలనము (సిద్ధాంత గ్రంథం)
# ఉద్దురు మాలావృతాలు
# సమగ్ర సంస్కృత శతావధానమ్‌ (మరణానంతరం ప్రచురితం)

## బిరుదులు, సత్కారాలు
* అవధాన విద్యావాచస్పతి
* అవధాన శిరోమణి
* విద్యావాచస్పతి మొదలైనవి.
## మరణము
ఇతడు తన 54వ యేట 1996, నవంబరు 14వ తేదీకి సరియైన ధాత నామ సంవత్సరం, కార్తీక శుక్ల చతుర్థి, గురువారం నాడు మరణించాడు.

## మూలాలు

వర్గం:ఆంధ్ర విశ్వవిద్యాలయం పూర్వ విద్యార్థులు
వర్గం:1943 జననాలు
వర్గం:శతావధానులు
వర్గం:అవధానులు
వర్గం:గుంటూరు జిల్లా కవులు
వర్గం:1996 మరణాలు
పంజాబ్ తిరుగుబాటు

thumb|భారతదేశంలో పంజాబ్ స్థానం
భారత రాష్ట్రమైన **పంజాబ్**లో తిరుగుబాట్లు 1970ల్లో ఖలిస్తాన్ సమర్థకులు సహా కొందరు సిక్కులు తీవ్రవాదంలో చేరడంతో ప్రారంభమయ్యాయి. ఈ తిరుగుబాటుకు మూలాలు చాలా సంక్లిష్టమైనవి, ఐతే ప్రధాన కారణాలుగా సిక్కు మతానికి, పంజాబీ భాష సరైన గుర్తింపు రాకపోవడం, 1947లో ఏర్పడిననాటి నుంచీ భారత కాంగ్రెస్ ప్రభుత్వం సిక్కలతో సరిగా వ్యవహరించకపోవడం వంటివి ఉన్నాయి. పంజాబ్ లోని అన్ని పాఠశాలల్లో పంజాబీ విద్యార్థులకు హిందీ బోధిస్తూండడంతో తల్లితండ్రులు, భాషా సమాజపు నాయకుల్లో ఈ వైపుగా ఆందోళన ప్రారంభమైంది.

పంజాబ్ కు పంజాబీని అధికారిక భాషగా పున:స్థాపించడం, భాషా సమస్యపై దృష్టిసారించడం వంటి అంశాలపై పంజాబీ సుబా పౌర ఉద్యమం ప్రారంభమైంది. ప్రభుత్వం పంజాబీ సుబా ఉద్యమాన్ని ఏప్రిల్ 14, 1955లో నిషేధించింది. ఈ సమయంలో సిక్కులు అనేక అవమానాలు, ఇబ్బందులు ఎదుర్కొన్నారు. శాంతియుతంగా ఆందోళనలు చేసేవారూ, సాధారణ యాత్రికులు కూడా లాఠీ దెబ్బలు, ఇటుక దెబ్బలు, అరెస్టులు చవిచూశారు. ఆలయాలపై ప్రభుత్వ యంత్రాంగం దాడులు చేసేది. 1965లో భారత-పాకిస్తాన్ యుద్ధం ముగిశాక తుదకు 1966లో పంజాబ్ రాష్ట్రం హిమాచల్ ప్రదేశ్, హర్యానా రాష్ట్రాలుగా విడిపోయాక, ప్రస్తుత పంజాబ్ రాష్ట్రంలో పంజాబీని అధికారిక భాషగా గుర్తించారు.

ఐతే ఇది అన్ని సమస్యలకూ పరిష్కారం కాలేదు, సిక్కు సమాజంలోని ముఖ్యులు భారతీయ రాష్ట్రంగా తమకున్న సమస్యలు, కోరికలు తీర్చమని కోరారు. 1973లో సిక్కులు ఆనంద్ పూర్ సాహెబ్ తీర్మానం తీసుకువచ్చారు. రాజకీయ, మతపరమైన పలు అంశాలను ఈ తీర్మానంలో పొందుపరిచారు. సిక్కు మతాన్ని అన్ని రాష్ట్రాల్లోనూ రాష్ట్రస్థాయి పాలసీలు రూపొందించుకునేందుకు, ప్రతిసారీ కేంద్రం వరకూ రావలసిన అవసరం తప్పేట్టూ గుర్తించే సులువైన డిమాండ్ నుంచి పలు తీవ్రమైన అంశాలు కూడా అందులో ఉన్నాయి. ఆనంద్ పూర్ తీర్మానాన్ని ప్రభుత్వం తిరస్కరించింది, క్రమంగా జర్నైల్ సింగ్ భింద్రన్ వాలే అకాలీ దళ్ లో చేరి 1982లో శాంతియుతమైన పాదయాత్రగా ఆనంద్ పూర్ తీర్మానం అమలు కోసం ధరమ్ యుద్ద్ మోర్చాను ప్రారంభించారు. నదీ జలాల్లో సింహభాగం పంజాబ్ కు కేటాయించడం, ఛండీగఢ్ ను పంజాబ్ కు మాత్రమే రాజధానిగా చేయడం వంటి డిమాండ్లు నెరవేరతాయన్న ఆలోచనతో వేలాదిమంది దీనివైపుకు ఆకర్షితులయ్యారు. అప్పటికే తీవ్రవాద ధోరణులు పొడసూపుతుండడంతో, ఈ ఆందోళనను అణచివేసేందుకు కాంగ్రెస్ ప్రభుత్వం నిర్ణయించుకుంది. ఆనాటికే సిక్కు ఉగ్రవాదుల చేతిలో హిందువులు, ప్రభుత్వాధికారులు మరణించడం ప్రారంభమైంది. ఈ నేపథ్యంలో ప్రభుత్వ కాల్పుల్లో దాదాపు వందమంది ఆందోళనకారులు మరణించారు. మరోవైపు ఉగ్రవాద ధోరణులు పెరుగుతూండడంతో ప్రభుత్వం వేలాదిమంది సిక్కులను అరెస్టు చేసింది. భింద్రన్ వాలే పూర్తి సాయుధ ఉగ్రవాద పద్ధతులు ప్రారంభించి పలువురు అమాయకులను, అధికారులను హత్యలు చేయడం, రైళ్ళపై హత్యాకాండలు సల్పడం ప్రారంభించారు.

భింద్రన్ వాలే సిక్కుల పవిత్ర స్థలమైన అమృత్ సర్ స్వర్ణ దేవాలయాన్ని తన నియంత్రణలోకి తీసుకుని, సిక్కు మతగురువులు మధ్యయుగాల నాటి పోరాట యోధులకు దీవెనలు అందించిన అకాలీతఖ్త్ పై ఆసీనుడై వాస్తవికంగానూ, సంకేతాత్మకంగానూ భారత ప్రభుత్వాన్ని పూర్తిస్థాయిలో సవాలు చేశారు. అక్కడి నుంచి ఇచ్చిన ఆదేశాలతో పలువురు ఉగ్రవాదులు పంజాబ్ లోని జనజీవితాన్ని అల్లకల్లోలపరిచారు. జూన్ 6, 1984లో భింద్రన్ వాలే, అతని అనుచరులు ఆపరేషన్ బ్లూస్టార్ లో మరణించారు. ఇందుకోసం ట్యాంకర్లతో స్వర్ణదేవాలయంపై దాడిచేయాల్సి రావడంతో సిక్కు సమాజం ఆగ్రహించింది. ప్రతిగా ఇందిరాగాంధీని ఆమె సిక్కు అంగరక్షకులు సత్వంత్ సింగ్, బియాంత్ సింగ్ హత్య చేశారు. ఈ రెండు సంఘటనల అనంతరం సిక్కు వ్యతిరేక అల్లర్లు కొన్నాళ్ళు సాగి, 1990 దశకం తొలినాళ్ళ వరకూ పంజాబ్ లో సిక్కులు చేపట్టిన హింస సాగింది.

## కాలరేఖ

## మూలాలు

వర్గం:భారతదేశంలో ఉగ్రవాదం
బూరాడ గున్నేశ్వరశాస్త్రి

**బూరాడ గున్నేశ్వరశాస్త్రి** ప్రఖ్యాత శతావధాని, ఆదర్శోపాధ్యాయుడు, గ్రంథ రచయిత, సుప్రసిద్ధ ఆయుర్వేద వైద్యుడు.
## జీవిత విశేషాలు
ఇతడు 1914లో విశాఖపట్నం జిల్లాలోని భీమునిపట్నంలో జన్మించాడు.  ఇతడు విజయనగరం మహారాజా సంస్కృతకళాశాలలో విద్యాభ్యాసం చేసి భాషాప్రవీణ పట్టా సంపాదించాడు. భీమునిపట్నంలోని పురపాలకోన్నత పాఠశాలలో ఇతడు తెలుగు పండితుడిగా కొంతకాలం పనిచేశాడు. తరువాత అక్కడి జూనియర్ కళాశాలలో అధ్యాపకుడిగా పనిచేసి పదవీవిరమణ గావించాడు. ఆయుర్వేద వైద్యాన్ని సాధన చేసి కొత్తకొత్త ఆవిష్కరణలను, వాటి ఫలితాలను ప్రకటించాడు.

## సాహిత్య రంగం
ఇతడు అవధానాలతో పాటు సాహితీరూపకాలైన భువనవిజయం, త్రైలోక్యవిజయం మొదలైనవాటిలో కవుల పాత్రలను పోషించి మెప్పించేవాడు. ఇతడు పలుచోట్ల అనేక సాహిత్యోపన్యాసాలు చేశాడు. ఎన్నో గ్రంథాలను రచించాడు.

## రచనలు
### ముద్రిత గ్రంథాలు
# ఆత్మబోధ
# ఎదగని పెళ్ళాం (నవల)
# పువ్వు
# గురుమూర్తి
# రాజమండ్రి శతావధానము
# మురళి
# వాణీ విహారం
### అముద్రిత రచనలు
# రాధావిలాసం (గీతగోవిందం పద్యానువాదం)
# లచ్చిమి (జానపద గేయకావ్యం)
# పునర్వివాహం
# తాగుబోతు (నాటిక)
# అఘాయిత్యం 
# ఛందస్సు
# భళిర కర్ధ (బుఱ్ఱకథ)
# హరిజన విజయం (నాటకం)
# గొల్లసాధు మొదలైనవి.

## అవధాన రంగం
ఇతడు 1930 నుండి మూడు దశాబ్దాలపాటు కలకత్తా నుండి మద్రాసు వరకు అనేక ప్రాంతాలలో అవధానాలు చేశాడు. ఇతడు వందకు పైగా అష్టావధానాలు, శతావధానాలు నిర్వహించాడు. ఇతడు రాజమండ్రిలో చేసిన శతావధానము పుస్తకరూపంలో ముద్రింపబడింది.

## అవధానాల నుండి కొన్ని పద్యాలు
ఇతడు అవధానాలలో పూరించిన పద్యాలలో కొన్ని "రాజమండ్రి శతావధానం", "వాణీవిహారం" గ్రంథాలలో ప్రకటించబడ్డాయి. ఆ పద్యాలలో కొన్ని మచ్చుకు:
### సమస్యాపూరణ
* సమస్య: నలుగురి యంగవైభవ మనాథుల కబ్బె ధరాతలంబునన్
పూరణ: వెలయగ మేఘముల్ గగనవీధిని గప్పెను శీతవాయువుల్
సొలసొల వీయగా గురియుచుండెను దుక్కిపొలాల బెడ్డలన్
ఫలముదయింపజేయ నొకపట్టున భోరున గాలితోడ **వా
నలు గురియంగ వైభవ మనాథుల కబ్బె ధరాతలంబునన్**

* సమస్య: ఒక్కటి తక్కువైన యెడ నొప్పుగ దొమ్మిదియే పదయ్యెడున్
పూరణ:చక్కని గోడపై గలదు సారెకు టిక్కుటకంచు గొట్టుచున్
నిక్కువమైన కాలమును నేర్పుగ జూపుచు శ్రాంతిలేకయే
యక్కట సేవజేయు గడియారమునందలి రోమ నంకెలం
దొక్కటి తక్కువైనయెడ నొప్పుగ దొమ్మిదియే పదయ్యెడున్

### దత్తపది
* విత్తి, హత్తి, మొత్తి, సత్తి అను పదాలతో భారతార్థములో తేటగీతి
విత్తి జూదాన గలహంపు విత్తనములు
హత్తి కృష్ణుని సాహాయ్యమంది తుదకు
మొత్తి కౌరవులను బాంధవులు జయింప
సత్తి ధర్మమునకు గల్గె జగతియందు

* రామ-లక్ష్మణ-భరత-శతృఘ్న నాలుగు పదములతో సంధికి వచ్చిన శ్రీకృష్ణునితో దుర్యోధనుడు అన్న మాటలు.

భళిరా మత్సరి వౌదు వర్జునుని గెల్వన్ గర్ణుడున్నాడుగా
కొలయన్ లక్ష్మణ బాలవీరు డభిమన్యుం జీల్చి చెండాడు వా
రలకేదీ విజయంబు ఈ భరత సామ్రాజ్యంబు మాదే యగున్
యిల శతృఘ్నుల మౌదు మోయి హరి! నీకేలా దురాలాపముల్

### వర్ణన
* సూర్యోదయ వర్ణన:
అది రోదరోంతర భావి కార్య కలనా ప్రారంభ సంశోభితా
భ్యుదయా భంగ విహంగ సంగతరవాభోగావకీర్ణ స్థలా
స్పద సంభావిత వృక్ష చక్షణ కళాభాగ్యస్థితారోగ్య కృ
ద్గతి తావాస విలాస లాలస ముషఃకాలమ్ము శోభిల్లెడిన్


## మూలాలు

వర్గం:1914 జననాలు
వర్గం:శతావధానులు
వర్గం:అవధానులు
వర్గం:విశాఖపట్నం జిల్లా రచయితలు
వర్గం:ఆయుర్వేద వైద్యులు
వర్గం:ఆదర్శ ఉపాధ్యాయులు
జూనియర్ కళాశాల

**జూనియర్ కళాశాల** (**Junior college** - జూనియర్ కాలేజీ) అనే పదం వివిధ దేశాల్లో వివిధ విద్యా సంస్థలను సూచిస్తుంది.

## భారతదేశంలో

భారతదేశం లో, చాలా రాష్ట్రాలలో 12 వ గ్రేడ్ వరకు విద్యాభ్యాసం అందిస్తాయి. తెలంగాణ, మహారాష్ట్ర, ఒడిశా, అస్సాం, కర్ణాటక,, ఆంధ్ర ప్రదేశ్ జూనియర్ కళాశాలల వ్యవస్థలలో అయితే, 10 వ తరగతి బోర్డ్ పరీక్షలలో పాస్ అయిన తర్వాత (SSLC, ఎస్‌ఎస్‌సి చూడండి), విద్యార్థులు వారి 11 వ, 12 వ తరగతులను పూర్తి చేయడానికి జూనియర్ కళాశాలలకు దరఖాస్తు చేసుకుంటారు. జూనియర్ కాలేజీలను ప్రీ యూనివర్సిటీ కాలేజీల (విశ్వవిద్యాలయ మునుపు కళాశాలలు - Pre-University Colleges - PUC) గా కూడా సూచిస్తారు. జూనియర్ కళాశాలలు తరచూగా డిగ్రీ కళాశాలలతో కలిసి ఉంటాయి.

## ఇవి కూడా చూడండి
* ఇంటర్మీడియట్ విద్య - జూనియర్ కళాశాల విద్యార్థులు చదివే విద్య
* సెకండరీ స్కూల్ సర్టిఫికేట్ - జూనియర్ కళాశాలలో విద్యనభ్యసించుటకు ఉత్తీర్ణత సాధించాల్సిన పరీక్ష

## మూలాలు

వర్గం:విద్య
వర్గం:విద్యాలయాలు
వర్గం:కళాశాలలు
డి.వేణుగోపాల్

**డి.వేణుగోపాల్** సుప్రసిద్ధ సినీ నృత్యదర్శకుడు.
## వివరాలు
ఇతడి స్వగ్రామం గుంటూరు జిల్లా, రేపల్లె మండలం పూడివాడ గ్రామం. ఇతడు తెలుగు, కన్నడ, తమిళ బెంగాలీ భాషలలో 150 చిత్రాలకు పైగా నృత్య దర్శకత్వం వహించాడు. ఆనాటి అగ్రనటులు ఎన్.టి.ఆర్, ఎ.ఎన్.ఆర్‌, రాజకుమార్ (కన్నడ)ల చిత్రాలకు డాన్స్ మాస్టర్‌గా పనిచేసి ఆయా చిత్రాల విజయాలలో భాగం వహించాడు. ఆనాటి మేటి నటీమణులు సావిత్రి, జమున, వహీదా రెహమాన్, వాణిశ్రీ మొదలైనవారు ఇతని వద్ద నృత్యాన్ని అభ్యసించారు. తొలిరోజులలో విజయవాడలో ఎన్.టి.రామారావు, జగ్గయ్య తదితరులు సభ్యులుగా అరుణోదయ సంగీత నాట్యమండలిని స్థాపించాడు. తరువాత చెన్నైలో ఇండియన్ బ్యాలెట్ సెంటర్, నవరస మంజరి మొదలైన సంస్థలను నెలకొల్పాడు. రంగస్థలంపై రిక్షావాలా, శివతాండవం మొదలైన నృత్యరూపకాలను ప్రదర్శించాడు. ఇతడు గొప్ప నృత్యకళాకారుడే కాదు మంచి రచయిత కూడా. జ్ఞాననేత్రం, సృష్టి, నాట్యశాస్త్ర దర్పణం వంటి రచనలు చేశాడు.

## నృత్య దర్శకత్వం వహించిన కొన్ని సినిమాలు
### తెలుగు సినిమాలు

* బడిపంతులు
* పుట్టిల్లు
* సంతానం
* అక్కాచెల్లెలు
* సంకల్పం
* దైవబలం
* అత్తా ఒకింటి కోడలే

### కన్నడ సినిమాలు

* అనుగ్రహ
* అపూర్వ సంగమ
* ఇదే మహాసుదిన
* కటారి వీర
* కవిరత్న కాళిదాస
* కామన బిల్లు
* చంద్ర కుమార
* జాతకరత్న గుండాజోయిస
* జీవన తరంగ
* జేను గూడు
* ధర్మవిజయ
* నాగార్జున
* పవిత్ర ప్రేమ
* భక్త ప్రహ్లాద
* భాగ్యదేవతె
* మానవ దానవ
* మురియదమనె
* వాత్సల్య
* లగ్న పత్రికె
* శివగంగె మహాత్మె
* సతి సక్కుబాయి
* సతి సుకన్య
* స్వర్ణగౌరి
* హాలు జేను

## వధూవరులు
నృత్య దర్శకుడిగా పేరెన్నికగన్న ఇతడు వధూవరులు అనే సినిమాను నిర్మించాడు.  ఎన్.డి.విజయబాబు దర్శత్వంలో గిరిబాబు, చంద్రమోహన్, అంజలీదేవి, భారతి, ఎస్.వి.రంగారావు మొదలైనవారు నటించారు. ఈ చిత్రం 1976లో విడుదలైంది.

## మరణం
ఇతడు చెన్నైలోని రంగరాజపురం నాగార్జుననగర్‌లోని తన స్వగృహంలో 2016, జూలై 11వ తేదీన మరణించాడు. ఇతడికి భార్య లక్ష్మీకాంతం, కుమారులు చంద్రమోహన్, సాంబశివరావు, కుమార్తె మహేశ్వరి ఉన్నారు. 

## మూలాలు

వర్గం:2016 మరణాలు
వర్గం:తెలుగు సినిమా నృత్యదర్శకులు
అమెజాన్ వర్షారణ్యం

**అమెజాన్ వర్షారణ్యం** (**Amazon rainforest**, **అమెజోనియా** లేదా **అమెజాన్ జంగల్** గా కూడా పిలవబడుతుంది) అనేది దక్షిణ అమెరికా యొక్క అమెజాన్ బేసిన్ యొక్క ఎక్కువ భాగాన్ని కలిగి ఉన్న చెమ్మగిల్లే విశాలపత్ర అడవి.

వర్గం:దక్షిణ అమెరికా